Šansa za mlade preduzetnike koji se bave socijalnom ekonomijom - Biznis.rs\nRaspisan konkurs projekta RISE\nŠansa za mlade preduzetnike koji se bave socijalnom ekonomijom\n15.9.2021 17:31 Autor: Ljiljana Begović 0\nMladi preduzetnici iz Srbije, tačnije Balkana imaju priliku da uz pomoć projekta RISE dobiju podršku za svoje ideje u okviru socijalnog preduzetništva. Projekat je...\nMladi preduzetnici iz Srbije, tačnije Balkana imaju priliku da uz pomoć projekta RISE dobiju podršku za svoje ideje u okviru socijalnog preduzetništva. Projekat je predstavljen u okviru Foruma koji su organizovali Francuska agencija za razvoj (AFD), Regionalna kancelarija za saradnju mladih (RYCO), PULSE (SOS grupa) i Smart Kolektiv.\nGlavne teme dvodnevnog okupljanja u Beogradu bile su promocija socijalnog preduzetništva i diskusija o trenutnom stanju socijalnog preduzetništva u regionu, najboljim praksama, kao i osvrt na evropske inicijative i perspektive Zapadnog Balkana.\n„Okupljajući različite aktere, ovaj događaj pruža platformu za razmenu iskustava kako bi se socijalna ekonomija regiona podigla na viši nivo“, kaže za Biznis.rs direktorka Regionalne kancelarije za saradnju mladih (RYCO), Ivana Antonijević.\nTokom Foruma u Beogradu, “Regionalni inkubator za socijalne preduzetnike“ (RISE) je objavio svoj drugi poziv za podnošenje prijava širom Zapadnog Balkana kako bi podržao novu generaciju mladih društvenih preduzetnika i pomogao im u razvoju njihovih društveno odgovornih poslovnih ideja.\n„Ovaj poziv za podnošenje prijava označava novi korak u saradnji Francuske i Zapadnog Balkana u cilju promocije socijalne i solidarne ekonomije (SSE) i pomirenja kao poluge održivog razvoja i borbe protiv socijalne isključenosti, nezaposlenosti i klimatskih promena“, navodi Antonijević.\nProgram RISE otvoren je za mlade ljude od 18 do 35 godina iz regiona, okupljene u timove od najmanje dve osobe koje su motivisane da uče o socijalnom preduzetništvu, da se uključe u regionalni program i da razvijaju svoju ideju društvenog poslovanja. Od prijavljenih se očekuje posvećenost razvijanju konkretne ideje sa društvenim uticajem, kao i spremnost za putovanje i učenje od drugih aktera na Zapadnom Balkanu. Rok za prijavu za RISE projekat je 26. septembar 2021. godine.\nSocijalno preduzetništvo je način poslovanja koji stavlja ekonomsku efikasnost u službu ljudi i životne sredine. Socijalni preduzetnik stoga pokušava da pronađe inovativna rešenja za društvene probleme. Socijalna preduzeća već duže vreme, a posebno tokom kriza kao što je pandemija, pokazuju svoj značaj za evropsku ekonomiju i društvo. U EU posluje preko 2,8 miliona socijalnih preduzeća, u kojima radi oko 6,3 odsto svih zaposlenih u EU, ali uticaj socijalnih preduzeća daleko prevazilazi te brojke.\nNaša sagovornica naglašava da je mladim preduzetnicima koji se bave socijalnom ekonomijom najviše podrške potrebno u poboljšanju vidljivosti preduzeća, pristupu finansijama, ako i poslovnoj podršci.\n„Predstavnici socijalnih preduzeća, organizacija koje podržavaju razvoj socijalne ekonomije i stručnjaci iz regiona Zapadnog Balkana i Evrope složili su se tokom Foruma oko konkretnih akcija potrebnih za podršku socijalnim preduzećima. Pre svega potrebno je poboljšati vidljivost socijalnih firmi, poboljšati pristup finansijama za socijalna preduzeća, pristup tržištima za ovu vrstu firmi i podstaknu razvoj socijalnog preduzetništva kroz obrazovanje, obuku i poslovnu podršku. Ove oblasti prepoznate su kao ključne za razvoj socijalnog preduzetništva mladih“, objašnjava Antonijević.\nRazvoj socijalne ekonomije i socijalnih preduzeća jedan je od najvažnijih koraka ka izgradnji otpornijeg, održivijeg i inkluzivnijeg ekonomskog modela i društva u regionu zapadnog Balkana, kako je zaključeno na otvaranju osme regionalne konferencije Forum socijalnih inovacija.\nSrpski frilenseri na ivici egzistencije, rešenje novi Zakon o radu\nŠta sve možete isplatiti radnicima, a da ne platite porez?\nRISE je trogodišnji projekat pokrenut 2019. godine i koji je do sada podržao 46 timova sastavljenih od 137 mladih ljudi sa Zapadnog Balkana u razvoju njihovih socijalnih poslovnih ideja. Učesnici su prošli kroz niz obuka, individualnih trenerskih sesija i program mentorstva. Dvanaest od ovih timova nagrađeno je finansijskim grantovima od po 2.500 evra i regionalnim programom inkubacije. Projekat RISE razvija i nadgleda konzorcijum koji čine RYCO, Pulse (SOS Group), Omladinska mreža jugoistočne Evrope (SEEYN), Institut Francais i Francusko-nemačka kancelarija za mlade (OFAJ) a podržavaju Agence Française de Développement (AFD) i Regionalna kancelarija za saradnju mladih (RYCO).\nBALKAN KONKURS MLADI PREDUZETNIŠTVO\nCIRKULARNOM EKONOMIJOM DO ODRŽIVOG BIZNISA Otvaranje zelenih radnih mesta…\nBez posebnih olakšica za mlade preduzetnike u Srbiji\nVeličina firme ključna za iznos taksi, naknada i finansijske izveštaje\nAnaliza 22.10.2021 12:59 1


EU PRO PLUS – Portal Opštine Ivanjica\nDo sada ste već imali priliku da se upoznate sa aktivnostima programa Evropske unije za lokalni razvoj EU PRO Plus. Program EU PRO Plus sa 40 miliona evra finansira Evropska unija i oslanja se na dobre prakse i ostvarene rezultate svojih prethodnika, razvojnih programa EU PROGRES, Evropski PROGRES i EU PRO.\nEU PRO Plus je do februara 2022 objavio pozive koji su bili direktno usmereni na lokalne samouprave Javni poziv za podnošenje prijava za izradu teritorijalnih strategija, Javni poziv za projekte lokalne infrastrukture kao i Javni poziv za unapređenje socijalnih usluga koji podržava saradnju lokalnih administracija sa nevladinim sektorom. Takođe, program je posvećen osnaživanju preduzetništva pa je sproveden i Javni poziv za predloge projekata za organizacije za podršku poslovanju.\nPored već objavljenih javnih poziva u narednih nekoliko meseci EU PRO Plus objaviće i Javni poziv za podnošenje predloga za ekonomske infrastrukturne projekte takođe usmeren na lokalne samouprave kao i Javni poziv za podnošenje predloga projekata za nabavku opreme i uvođenje usluga za preduzetnike, mikro i mala preduzeća dok se do kraja godine očekuje još niz inicijativa gde su direktni korisnici građani/ke odnosno preduzeća sa teritorije programa.\nmaj 28, 2022, 1:12 pm


Marko Nikolić još dve godine u Videotonu - SPORTSKI ŽURNAL\nNikolić je u poslednjih 13 meseci osvojio čak tri trofeja – duplu krunu u Srbiji i šampionsku titulu u Mađarskoj\nPosle titule nema mrdanja – Marko Nikolić je jutros i zvanično produžio ugovor sa Videotonom na još dve godine.\nMađarski šampion potvrdio je na zvaničnom sajtu da sa mladim srpskim stručnjakom nastavlja saradnju na opšte zadovoljstvo. U stručnom štabu ostaće i dvojica srpskih trenera – Radoje Smiljanić i Goran Basarić.\nNikolić je u poslednjih 13 meseci osvojio čak tri trofeja – duplu krunu u Srbiji i šampionsku titulu u Mađarskoj.\nAjntraht na srpski pogon, Jović strelac, Gaćinović strelac i asistent, Marko Nikolić blizu drugog kruga!\nPENZIONER · 14 juni, 2018 13:50


Iran ponovo obogaćuje uranijum, vođa preti\nMondo\t05.06.2018 12:04\nVrhovni vođa Irana ajatolah Ali Hamnei naredio da već danas počne ponovno obogačivanje uranijama u Iranu. "Ako nas neko napadne...", preti Hamnei.\nVrhovni vođa Irana ajatolah Ali Hamnei rekao je da iranski narod i vlada neće dozvoliti da dalje bude i pod sankcijama i da poštuje nuklearne restrikcije.\n"Onaj ko napadne Iran biće napadnut deset puta jače", poručio je Hamnei.\nIran će danas informisati nadzornu agenciju UN u Beču o ponovonom započinjanju procesa obogaćivanja uranijuma.\nPortparol Organizacije za atomsku energiju te zemlje Behruz Kamalvandi objavio je:\n"U pismu koje će biti predato Međunarodnoj agenciji za atomsku energiju... Iran će objaviti da će proces povećanja kapaciteta proizvodnje... UF6 (uranijum heksafluorida)... započeti u utorak", poručio je Kamalvandi.\nU Iranu vlada nezadovoljstvo, nakon što je predsednik SAD Donald Tramp povukao svoju zemlju iz nuklearnog sporazuma s Iranom.\nNuklearni sporazum iz 2015. uveo je ograničenja iranskom nuklearnom programu u zamenu za ukidanje najvećeg broja sankcija.\nMeđutim, on je imao vremenski rok i nije se bavio iranskim raketnim programom ni iranskom politikom u regionu. Tramp je to više puta navodio kao razloge kada je govorio o "najgorem sporazumu ikada".\nIranska valuta se na crnom tržištu menja po kursu od 66.000 rijala za jedan dolar, iako je zvanični kursu 42.000 prema jedan. Mnogi tvrde da nisu videli nikakve koristi od nuklearnog sporazuma.\nSuština sporazuma iz 2015. godine je to što je njime nametnuto takvo ograničenja nuklearnog programa Irana koje ga onemogućava da proizvede bombu, a u zamenu je dobio ukidanje većine američkih i međunarodnih sankcija. Ali, sporazum ima niz vremenskih ograničenja.\nPo njegovim odredbama, Iran može da održava zalihu od samo 300 kilograma nisko-obogaćenog uranijuma, dok je nekada imao i 100.000 kilograma visoko-obogaćenog uranijuma.\nSporazum takođe ograničava broj centrifuga za obogaćivanje uranijuma koje Iran može koristiti i ograničava ih na stariji, sporiji model.\nIran je uz to izmenio reaktor za proizvodnju "teške vode" tako da ne može da proizvede plutonijum, i prihvatio je da svoje postrojenje za obogaćivanje, Fordo, duboko u planini, pretvori u istraživački centar.\nDao je više pristupa inspektorima Međunarodne agecije za atomsku energiju i uspostavio sistem koji omogućava tom telu UN da proverava i druga postrojenja.\nZauzvrat, svetske sile su uklonile teške ekonomske sankcije koje su isključile Iran iz međunarodnog bankarstva i svetske trgovinr naftom. To je omogućilo Iranu da kupuje komercijalne avione i sklapa druge poslove. To je takođe odmrzlo milijarde dolara koje je Iran imao u inostranstvu.\nU osmoj godini, na primer, Iran može početi testiranje do 30 naprednijih centrifuga, a taj broj može u velikoj meri porasti dve godine kasnije.\nProtivnici sporazuma tvrde da on omogućava Iranu da napravi bombu posle prestanka važenja sporazuma.


Arsenal našao 'novog' Danija Alveša, ali kako protiv Sitija? - Sportske.net\nPremijerligaši žele Brazilca u svojim redovima.\nDa li su igrači Sitija "gubitnici"?Arsenal pronašao štopera od 15 miliona evra, problem je - konkurencija!Najveći problem Sitija je Gvardiola, igrači ga ne razumeju!?Ovo je sigurno, jednu kaznu za Siti, rivali iz PL neće dozvoliti!Artetin Arsenal ima karakter, ali i Obamejanga i Lena!\nArtetin tim nastavlja sa brazilskim trendom.\nPosle uspešnih partija mladog Martinelija, pregovora oko štopera, sada je na redu i desni bek. Pozicija koja itekako predstavlja problem sa trenere "tobdžija" u poslednje vreme.\nBeljerin se vratio, ali Španac ima dugu istoriju povreda, za kapitena i nema konkretne izmene.\nPo pisanju engleskih medija "tobdžije" su se upustile u pregovore oko sedamnaestogodišnjeg Jan Kouata koji nastupa za Koritibu. Problem predstavlja Siti koji je navodno i poslao ponudu tešku pet miliona funti na ime brazilskog kluba.\n"Građani" žele da novi defanziva uči od Vokera, ali i Kansela. Navodno bi transfer ukupno mogao da poraste i na čitavih deset miliona funti ukoliko bi Brazilac ispunio klauzule.\nOstaje da se vidi da li će se moć Sitija nad Arsenalom nastaviti i u narednom periodu, ili je dolaskom Artete došlo do promena, makar na ovom polju.


Novi pristup bi mogao pokrenuti reforme u BiH - Akta.ba\nNovi pristup bi mogao pokrenuti reforme u BiH\nGenjac kaže da nakon početka provođenja tih dogovorenih reformi, Evropska komisija bi pozvala BiH da podnese aplikaciju za članstvo i "s jednim značajnim brojem provedenih tih reformi, namjera je da se BiH dodijeli kandidatski status".\n19.11.2014. 07:48 / Izvor: Fena\nUsvajanjem njemačko-britanske inicijative BiH je dobila drugačiji redoslijed poteza koji odgovara njenim unutarnjim političkim prilikama i omogućava da se i s takvim prilikama kreće brže naprijed, ocijenio je u razgovoru za Agenciju FENA predsjedavajući Zajedničke komisije za evropske integracije PSBiH Halid Genjac.\n"Nakon više inicijativa članica Evropske unije, koje razumiju probleme i potrebe BiH na njenom evropskom putu i posljednje od tih inicijativa Njemačke i Britanije, jučer su ministri vanjskih poslova članica Evropske unije tu inicijativu usvojili i ona je postala zvanični dokument", kazao je Genjac.\nPo njegovim riječima, ona se već u javnosti titulira kao novi pristup „i ona jeste zaista novi pristup u smislu da je redoslijed poteza promijenjen i prilagođen mogućnostima i potrebama Bosne i Hercegovine i njenog bržeg kretanja prema EU“.\nGenjac navodi da je vrlo važno naglasiti da BiH, niti je tražila niti je mogla tražiti, a niti je ovim novim pristupom dobila neki popust, ili neko snižavanje kriterija.\nIstiče da ni za koga to Evropska komisija nije radila „i neće, naravno, ni za BiH, ali je BiH dobila drugačiji redoslijed poteza koji odgovara njenim unutarnjim političkim prilikama i omogućava da se i s takvim prilikama kreće brže naprijed“.\n"Naime, politički kriteriji su, na neki način, pogotovo kad se radi o promjenama Ustava, uvijek teški i to se razumjelo. Nisu izostavljeni, oni su i dalje uslov, ali su na neki način vremenski pomaknuti u neku budućnost, a do tada je ekonomija stavljena u prvi plan, kao i socio-ekonomske reforme", kazao je Genjac.\nVažno je, potcrtao je, „i to je taj praktični aspekt tog novog pristupa, da lideri u BiH treba da potpišu obavezu da će omogućiti funkcionalnost institucija na svim nivoima vlasti u provođenju reformi i također da će potpisati s Evropskom komisijom partnerski dogovorenu mapu puta prioritetnih reformi“.\n"Nakon ta dva potpisa, Sporazum o stabilizaciji i pridruživanju bi stupio na snagu", kazao je Genjac, dodajući kako ne treba objašnjavati razloge i značaj stupanja tog sporazuma na snagu.\nGenjac kaže da nakon početka provođenja tih dogovorenih reformi, Evropska komisija bi pozvala BiH da podnese aplikaciju za članstvo i „s jednim značajnim brojem provedenih tih reformi, namjera je da se Bosni i Hercegovini dodijeli kandidatski status“.\n"To je trenutak koji omogućava zaista da, pregovarajući o poglavljima u kandidatskom statusu Bosna i Hercegovina ubrzano i nezaustavljivo krene prema punopravnom članstvu u Evropskoj uniji", kazao je Genjac.\nPo njegovim riječima, to je ono što taj novi pristup, povodom njemačko-britanske inicijative usvojen, omogućava.\n"To je, dakle, pružena ruka Bosni i Hercegovini i njenim građanima, s velikim mogućnostima. Sad je sve do nas koji smo na političkim pozicijama i pozicijama vlasti u BiH. Ukoliko pravilno razumijemo ove mogućnosti, ukoliko se posvetimo prihvaćanju i provođenju prihvaćenih obaveza, vrlo optimistično gledam na sve ovo", kazao je Genjac.\nDodao je da, ukoliko se bude i dalje sve blokiralo i osporavalo na način kako je to do sada činjeno, "nema mjesta optimizmu".\n#Novi pristup Bih\n#njemačko-britanska inicijativa BiH\n#Sporazum o stabilizaciji i pridruživanju


НИКОЛИЋ: Пуно поверење у ВС, грађани потпуно безбедни\nNIKOLIĆ: Puno poverenje u VS, građani potpuno bezbedni\n02-06-2016 16:22 Izdvojeno Srbija Društvo\nPredsednik Srbije Tomislav Nikolić poručio je danas na Pešteru, gde je prisustvovao vojnoj vežbi, da ima puno poverenje u Vojsku Srbije i da je vežba pokazala da su građani Srbije potpuno bezbedni.\nNikolić je na Pešteru prisustvovao dvostranoj taktičkoj vežbi sa temom „Izvođenje napadne operacije”, u okviru komandno-taktične vežbe „Morava 2016”.\n„Apsolutno perfektno ste obavili zadatak koji nije bio nimalo lak i ja imam mnogo poverenja u našu vojsku, a mislim da bi ova vežba, snimljena i prikazivana, građanima Srbije unela mnogo više sigurnosti i osećaj da smo potpuno bezbedni sa vama”, istakao je Nikolić.\nNikolić je naveo da je kao čovek i građanin ponosan na ono što su danas pripadnici VS izveli na Pešteru i da je to bila vežba kakvu naša vojska odavno nije izvela.\n„Evo već skoro 20 dana imamo na terenu celokupan Generalštab, sve komande, sve vidove vojski i mislim da je to pokazalo da je vojska spremna, da radi redovno pripremajući se za sva tri vida upotrebe”, rekao je Nikolić.\nOn je dodao da je danas prikazana odbrana od terorističkih grupa, a da vojska uvežbava i delovanje usled elementarnih nepogoda i napada na Srbiju iz dva pravca.\nRekao je i da je to pravi način da komadanti i komandiri provere koliko je vojska shvatila i uvežbala ono o čemu su im predavali, jer se „rat ne vodi kompjuterima već na terenu”.\nNikolić: Nisam ja mandatar\nPredsednik Srbije Tomislav Nikolić nije danas bio od pomoći znatiželjnim novinarima, koji su mu postavili par „trik” pitanja - koga će predložiti mandataru Aleksandru Vučiću za vladu i da li ima poverenja u lidera SPS Ivicu Dačića.\nNa prvo pitanje je odgovorio da nije njegov, već mandatarov posao da sastablja vladu, na drugo je uzvratio da ne zna šta to znač i dodao da su lažni i medijski navodi da je određivao ko će biti poslanici naprednjaka.\n„Ja uopšte ne predlažem sastav vlade, za to nemam mandat, to nije moj posao, već sam rekao da onaj koji sastavlja vladu odgovara za nju, njene rezultate i bilo bi besmisleno da ja, koji uopšte ne odgovaram za njene rezultate, određujem ko će biti u vladi”, rekao je Nikolić novinarima na Pešteru, gde je prisustvovao vojnoj vežbi.\nNa pitanje o poverenju u Dačića odgovorio je: „Ne znam šta vam to znači”.\nNaveo je i da je laž da je određivao ko će biti poslanici u parlamentu, te da je navikao da „živi” uz sve novinarske laži. Izvor: Politika\nVOJSKA SRBIJE USKORO DOBIJA POTPUNO NOVI VRH: Diković leti za Gašićem!\nNikolić: Vojska Srbije zauzima časno i zasluženo mesto među pobednicima nad fašizmom


- Čudi me što ovo nije urađeno prije pet, šest godina jer bismo sada imali završen posao oko „austrijskog kredita“. Nažalost, tek danas dobivamo detaljnu dokumentaciju za kredit, vrijednosti 14, 5 miliona eura. Mi se zahvaljujemo austrijskom partneru i njegovom predstavniku za BiH što je uvažio zahtjeve Vlade ZDK da posao oko „austrijskog kredita“ bude profesionalan i transparentan. Želimo da novcem koji pripada našim građanima obezbijedimo najbolju moguću zdravstvenu uslugu, istakao je premijer Plevljak.\nI ovom prilikom je istaknuto da će u daljnjoj proceduri realizacije robnog kredita nosilac posla i glavni koordinator biti Ministarstvo zdravstva ZDK i ministrica Senka Balorda koja će prema Vladi Kantona u skladu, sa Poslovnikom o radu Vlade, uputiti dokumente na usvajanje.\nViše iz kategorije: « Zenici EP nudi jeftinije grijanje SMS internet dnevnik u SMŠ »


Najbolji majdanpečki srednjoškolci na prijemu kod predsednika Opštine - ISTOK PRESS\nU Skupštini opštine Majdanpek danas je priređen prijem za učenike generacije Gimnazije i Tehničke škole, kao i srednjoškolce koji su u minuloj školskoj godini učestvovali i ostvarili zapažene rezultate na republičkim takmičenjima.\n„Iako sam na neki način, zbog uloženog truda i očekivala priznanje za učenika generacije, ipak me je ta vest iznenadila i jako sam srećna zbog toga. Svoje školovanje nastaviću u Rumuniji, u Krajovi, gde ću upisati Medicinski fakultet“, kaže Anđela Marković, ovogodišnji učenik generacije u Gimnaziji Majdanpek.\n„Zaista je velika čast poneti priznanje najboljeg učenika u školi, s obzirom na to da sam završila smer za turističkog tehničara. Nadam se da ću jednog dana, nakon završenog školovanja, početi i profesionalno da se bavim turizmom“, dodaje učenica generacije u majdanpečkoj Tehničkoj školi.\nZahvaljujući svima koji su u protekloj školskoj godini ostvarili zapažene rezultate u redovnom školovanju, ali i na republičkim takmičenjima, čime su uspešno reprezentovali majdanpečku opštinu i njene škole, Dragan Popović, predsednik Opštine Majdanpek uručio im je, u ime lokalne samouprave, novčane čestitke u iznosu od deset hiljada dinara. On je naglasio da će Opština Majdanpek, kroz stipendiranje, nastaviti da pomaže najboljim đacima i studentima, pre svega, onima koji se odluče za neko od deficitarnih zanimanja.\nPrevious Previous post: Povećanje cena komunalnih usluga i rebalans gradskog budžeta u Boru\nNext Next post: Počinje 53. Zaječarska Gitarijada


Press Online :: Srbija :: Bulevar kneza Aleksandra pre roka, 110 mil RSD, 3 sloja asfalta\nBulevar kneza Aleksandra pre roka, 110 mil RSD, 3 sloja asfalta\nRekonstrukcija je koštala 110 miliona dinara, a koštalo bi manje, da se, kako je rekao Vesić, radilo kao ranije.\nZamenik gradonačelnika Goran Vesić i predsednica Opštine Savski venac Irena Vujović obišli su Bulevar kneza Aleksandra Karađorđevića, čija je rekonstrukcija urađena prema najvišim svetskim standardima, a završena je 25 dana pre određenog roka.\nVesić je u izjavi novinarima podsetio da je ta ulica bila u veoma lošem stanju, da su radovi počeli 28. marta, a završetak planiran 28. jula, međutim da je "Beograd put" završio posao ranije.\nRekonstrukcija je, kako je rekao, urađena tako što je prvo Institut za puteve uradio projekciju opterećenja ulice u narednih 20 godina, na osnovu čega je postavljena podloga od 50 centimetara krupnog kamena, a zatim 20 centimetara sitnog.\nTakođe, na ulici su urađena tri sloja asfalta, koji je na kraju premazan posebnom smešom koja sprečava da se pojave kolotrazi.\nRekonstrukcija je koštala 110 miliona dinara, a koštalo bi manje, da se, kako je rekao, radilo kao ranije, ali bi, dodao je, posle dve godine moralo sve opet da se popravlja.\n"Ovako će ova ulica bez problema moći da izdrži saobraćaj u narednih 20 godina", rekao je Vesić.\nNavodeći da je na sličan način urađena ulica Ljutice Bogdana prošle godine, Vesić je najavio da će 10. jula početi uređenje Svetogorske ulice, od Takovske do Kondina ulice, koji će trajati mesec dana, te da će 10. avgusta početi radovi u Takovskoj ulici, od Džordža Vašingtona do Jaše Prodanovića, gde će radovi trajati do 31. avgusta.\nNajavio je i početak radova 12. jula u Radničkoj ulici, od Maršala Tolbuhina do skretanja za Adu, te da će trajati do 5. avgusta, zatim u ulici Kneginje Zorke 20. jula, gde će radovi trajati do početkaškolske godine.\nBulevar oslobođenja se završava, odnosno druga strana koja nije urađena prošle godine, kazao je Vesić i dodao da će i tu radovi biti gotovi do početka školske godine, odnosno 31. avgusta.\n"I Višnjička ulica biće puštena u rad 10. jula. To su velike ulice koje radimo tokom leta na teritoriji grada Beograda tako da molim građane za strpljenje, leto je vreme kada se ulice sređuju i mi se trudimo da uradimo što više posla tokom raspusta, kada nema đaka, kada ljudi odlaze na odmore i kada nemamo visoku frekvenciju saobraćaja", naveo je Vesić.\nVujović je kazala da je rekonstrukcijom Bulevara kneza Aleksandra Karađorđevića još jednom demonstrirana dobra saradnja između Grada Beograda i opštine Savski venac, ali i građana pre svega, jer je ulica urađena na inicijativu građana Savskog venca.\n"Važno je, a to se ne vidi, da su građani čitave ove ulice priključeni na novu kanalizacionu i vodovodnu cev. Višedecenijski problem rastura vode i starih cevi je upravo regulisan i samim tim je unapređen kvalitet života građana iz ove ulice. To je ono što je važno pored toga da je ulica urađena po svetskim standardima", kazala je Vujović


Nissan Z Proto primećen na javnim putevima – Danasnje\nHome/Automobili/Nissan Z Proto primećen na javnim putevima\n0 13,442 Less than a minute\nKoncept Nissan Z Proto – koji će činiti osnovu za dugo očekivani, proizvodni 2022. Nissan 400Z (ili prema nekim izveštajima samo Nissan Z) – primećen je u vožnji javnim putevima u Tenesiju, SAD.\nNejasno je tačno zašto je Nissan koncept bio u jugoistočnoj državi – pošto se američko testiranje vrućih vremena uglavnom sprovodi u Kaliforniji – međutim jedan obožavatelj obožavaoca pratio je prototip sve do događaja „automobili i kafa“ u Nešvilu, gde je nakratko izložen iza stubova i privukao značajnu gomilu.\nVozilo prikazano na donjem video snimku predstavljeno je u septembru prošle godine, a serijska verzija – potkrepljena izmenjenom verzijom postojeće platforme 370Z – očekuje se da lansira kasnije 2021. godine.\nU konceptualnom ruhu, snaga dolazi od tvin-turbo V6 motora, za koji se uveliko očekuje da bude 3.0-litarski ‘VR30DDTT’ od Infiniti K60 Red Sport koji razvija 298kV / 475Nm.\nIzveštaji sugerišu da će serijski Z automobil zadržati Infiniti-jeve izlaze i da će upariti motor sa šest-stepenim ručnim ili devet-stepenim automatskim menjačem sa pretvaračem obrtnog momenta. Očekuje se da će se proizvodni model nuditi sa sličnim ili identičnim podacima o performansama gore navedenim.\nProšlog meseca slike cestovnog automobila procurile su na mreži, po prvi put prikazujući unutrašnjost i demonstrirajući nekoliko (vrlo) manjih stilskih promena u konceptu.


Čengić: U infrastrukturu u Starom Gradu uloženo 1.029.000 KM\nKako bi se olakšao svakodnevni život građana i poboljšala lokalna infrastruktura, Općina Stari Grad Sarajevo u proteklom periodu uložila je značajna sredstva u putnu i vodovodnu infrastrukturu. Irfan Čengić, zamjenik predsjedavajućeg Općinskog vijeća Stari Grad i Generalni sekretar SDP BiH, ističe zadovoljstvo što je učestvovao u ovom procesu kao aktivista i kao vijećnik.\n„Prije nekoliko godina zajedno s drugim aktivistima SDP BiH skupljao sam potpise za rekonstrukciju ulica Sedrenik, Sarajevskih gazija, Hladivode, Baruthana i Konak. Ovih dana završena je rekonstrukcija svih pet ulica i zaista mi je drago da su građani dobili odgovarajuću infrastrukturu, te da se pokazalo kako se upornim zalaganjem može doći do željenih rezultata.\nOpćina Stari Grad je u rekonstrukciju infrastrukture, asfaltiranje ulica, zamjenu vodovodne i kanalizacione mreže uložila 1.029.000 KM. Sve vrijeme smo se zalagali i insistirali da se novac uloži tamo gdje je to bilo najprioritetnije“, ističe Čengić.\nDodaje i kako su u toku i brojne druge aktivnosti koje čekaju na svoju realizaciju, te kako Kanton ne smije i dalje preskakati ovu sarajevsku Općinu.\n„Još od 2011. godine i obnove šina na potezu od Vijećnice prema zapadu, Kanton Sarajevo nije imao niti jednu ozbiljniju infrastrukturnu investiciju na teritoriji naše Općine. Nedopustivo je da Stari Grad kao nosilac najvećeg turističkog potencijala i kao daleko najposjećeniji dio grada, biva ovako ignorisan od Vlade Kantona Sarajevo. Niko nas ne može ubijediti da ključni razlog ovakvog odnosa nije to što smo jedina sarajevska općina u kojoj SDA ne čini lokalnu vlast“, naglašava Čengić.


NIKO NEĆE U VAŠINGTON SA VUČIĆEM: Kosovski premijer Avdulah Hoti otkazao sastanak u Beloj kući - Preokret\nNIKO NEĆE U VAŠINGTON SA VUČIĆEM: Kosovski premijer Avdulah Hoti otkazao sastanak u Beloj kući\nNakon kosovskog predsednika Hašima Tačija, koga, kako je saopšteno, Specijalno tužilaštvo sumnjiči za ratne zločine i zločine protiv čovečnosti, ni kosovski premijer Avdulah Hoti neće otići na sastanak u Vašington.\n“Zbog novonastale situacije u Prištini kao rezultat predavanja optužnice od Specijalizovanog tužilaštva, moram da se vratim u svoju zemlju i postaram se o svemu. Obavestio sam Grenela da ne mogu da prisustvujem sastanku zakazanom za 27. jun u Beloj kući“, napisao je Hoti na svom Tviter profilu, a prenosi portal KoSSev.\nKosovo, ali i svetsku javnost, uzdrmala je u sredu vest o tome da je specijalni tužilac Džek Smit predao sudu u Hagu optužnicu protiv Hašima Tačija, Kadrija Veseljija i drugih lica zbog, mučenja, ubijanja i prebijanja više od 100 ljudi.\nOptužnica je obelodanjena pre potvrde sudije zbog toga što je, prema pravilima suda, to moguće ukoliko tužilac smatra potrebnim u cilju istrage ili krivičnog gonjenja.\nKako je navedeno u saopštenju, Tači i Veselji ometali su rad tužilaštva i sprovodili tajnu kampanju za ukidanje Zakona o Specijalizovanim većima.\nUbrzo nakon saopštenja Tužilaštva, oglasio se domaćin sastanka u Vašingtonu, specijalni izaslanik predsednika Trampa za mirovne pregovore između Srbije i Kosova sa informacijom da je Tači otkazao put u Vašington, ali da se raduje sastanku između Vučića i Hotija.\nStejt department je saopštio u četvrtak da SAD veruju da je podnošenje predloga optužnice za ratne zločine protiv Hašima Tačija, Kadrija Veseljija i drugih lica, koje je objavila kancelarija nezavisnog Specijalizovanog tužilaštva – korak napred ka pravdi i procesu pomirenja na Zapadnom Balkanu.\nVESELJI I TAČI: Optuznica kojom se terete za ratne i zločine protiv čovečnosti\nIzvor: Kossev Foto:


Hiljade Parižana na protestima zbog turske operacije u Siriji - 12.10.2019, Sputnik Srbija\nHiljade Parižana na protestima zbog turske operacije u Siriji\nHiljade građana Pariza protestvovalo je danas u znak podrške Kurdima, a zbog turske operacije u Siriji, čija su meta kurdska uporišta. 12.10.2019, Sputnik Srbija\n© AP Photo / Francois MoriHiljade Parižana na protestima zbog turske operacije u Siriji\nHiljade građana Pariza protestvovalo je danas u znak podrške Kurdima, a zbog turske operacije u Siriji, čija su meta kurdska uporišta.\nUčesnici demonstracija, koje su održane na Trgu Republike, u istočnom delu Pariza, upozorili su da bi turska ofanziva mogla da dovede do oživljavanja takozvane Islamske države (DAEŠ-a), prenosi AP.\nProteste su organizovale različite grupe aktivista, a pojedini učesnici nosili su transparente na kojima je pisalo „Erdogan jednako DAEŠ“.\nNeke od kritika odnosile su se i na američkog predsednika Donalda Trampa, zbog odluke da povuče američke snage iz Sirije, smatrajući da je to omogućilo tursku invaziju.\nKurdske snage u Siriji, koje su cilj ofanzive Turske, smatraju se veoma bitnim u međunarodnoj borbi protiv DAEŠ-a, preneo je Tanjug. Turska vojska, koja kurdske snage smatra bezbednosnom pretnjom, je saopštila da je osvojila ključni grad koji se nalazi na granici sa Turskom.


- Ograničava se radno vreme sa potrošačima u maloprodajnim objektima tokom trajanja vanrednog stanja i može se vršiti po sledećem principu:\n- Ponedeljak — subota od 07.00 do 15.00 časova\n- Nedelja za građane starije od 65 godina od 04.00 do 07.00 časova, a za ostale građane od 08.00 do 15.00 časova.\n- Rad logističkih centara i snabdevanje objekata može da se obavlja celodnevno u skladu sa procedurama koje definišu kretanje lica i posebne radne naloge za zaposlena lica.\n- Trgovac može, u skladu sa gore navedenom preporukom da samostalno odredi radio vreme u navedenim vremenskim intervalima.\n- Broj potrošača u maloprodajnim objektima može biti jedan potrošač na deset kvadratnih metara uz poštovanje opštih mera prevencije i fizičke udaljenosti potrošača\n- Dozvoljava se upotreba skele u Bačkom Petrovom Selu za transport poljoprivrednika i poljoprivrednih mašina i to isključivo u poljoprivredne svrhe i radi obavljanja neodložnih poljoprivrednih poslova i to uz obavezno poštovanje propisane procedure kretanja u vreme zabrane kretanja.\nObaveštavaju se svi privredni subjekti, pravna i fizička lica, odnosno korisnici obale i vodenog pro…\nMinistarstvo pravde dodelilo je novobečejskoj Srednjoj školi sredstva u iznosu od 698 hiljada dinara…\nJP "Vodokanal" Bečej obaveštava građane opštine Bečej da u ponedeljak 6. aprila nastavlja sa deljenj…


Republikanci: Klinton 22. januara pred Kongresom o napadu na Bengazi\nPonedjeljak, 02. maj/svibanj 2016, 01:12 CET\nDržavna sekretarka SAD Hilari Klinton svedočiće 22. januara o smrtonosnom napadu na američki konzulat u Libiji 11. septembra prošle godine.\nTo je u utorak najavio vođa opozicionih republikanaca u Komitetu Senata SAD za međunarodne odnose, Bob Korker u intervjuu za kablovski kanal MSNBC, ali još nema zvanične potvrde o tome.\nHilari Klinton će, po Korkerovoj najavi, svedočiti dan posle inauguracije predsednika SAD Baraka Obame i prvog dana zasedanja Senata posle dvonedeljne pauze.\nDržavna sekretarka SAD trebalo je prošlog meseca da svedoči o napadu na konzulat u Bengaziju u kojem su ubijeni američki ambasador u Libiji Kristofer Stivens i tri službenika, ali je svedočenje odloženo jer je donedavno bila u bolnici posle pada, potresa mozga i krvnog ugruška u glavi.\nOna se u ponedeljak vratila na posao, i obećala je da će doći pred komitete Senata i Predstavničkog doma pre no što joj istekne mandat. Obama je imenovao senatora Džona Kerija za novog državnog sekretara SAD.


Stefan Pot - Blic Sport\nKošarkaši FMP-a nisu uspeli da naprave iznenađenje u polufinalu Kupa Radivoja Koraća, pošto su poraženi od branioca trofeja Partizana sa 71:83, pa će se crno-beli za "Žućkovu levicu" boriti sa Crvenom zvezdom i Mega Bemaksom.\nVOLI DA IGRA PROTIV KRKE Stefan Pot MVP 18. kola ABA lige\nFMP je na gostovanju u Novom Mestu pobedio Krku sa 76:71 a igrač "pantera" Stefan Pot proglašen je za najkorisnijeg igrača 18. kola.\nPot najkorisniji igrač sedmog kola ABA lige /VIDEO/\nPlejmejker FMP-a Stefan Pot proglašen je za najkorisnijeg igrača sedmog kola ABA lige.\nPRESUDILI LAKI POENI Džikić posle Spartaka: Vratili smo se dobrom odbranom\nTrener Partizana Aleksandar Džikić rekao je da su se njegovi košarkaši dobrom igrom u odbrani vratili u utakmici protiv Spartaka, a da su odlučili laki poeni.\nPlej crno-belih Pot: Zbog naših gluposti Zvezda se odlepila\nStefan Pot je istakao da je Partizan izgubio rezultatski priključak sa Crvenom zvezdom u finalu Kupa Radivoja Koraća zbog gluposti.\nPARTIZANOV JUNAK Pot: Bio sam miran i čekao svoju šansu\nJunak pobede nad Solnokom zove se Stefan Pot.\nOSMO POJAČANJE Stefan Pot potpisao za Partizan\nNekadašnji mladi reprezentativac Srbije Stefan Pot potpisao je jednogodišnji ugovor sa košarkaškim klubom Partizan.\nPARTIZAN U ŽIŽI INTERESOVANJA Održan sastanak uprave i trenera Džikića\nPosle gužve u petak, pred utakmicu koja je trebalo da bude zatvorena, i pobede nad Bešiktašem, Partizan je bio u žiži javnosti i u subotu. Dešavanja oko Evrokupa uzburkale su strasti do tačke usijanja među pristalicama, ali i menažmentu, pa i struci u klubu.\nPao šampion Slovenije, Pot vodio Metalac do pobede nad Tajfunom\nKošarkaši Metalca pobedili su slovenački Tajfun sa 78:67 (22:21,13:26,27:12,16:7) u okviru priprema za novu sezonu.\nKRAJ ZA POTA Sale Đorđević skratio spisak "orlova" za jedno ime\nSelektor košarkaške reprezentacije Srbije Aleksandar Đorđević saopštio je posle osvajanja Ačibadem Trofeja Beograda da Stefan Pot neće biti više deo tima koji ulazi u završnicu priprema za Evropsko prvenstvo (5. - 20. septembar).\nRažnatović žestoko napao Saleta Đorđevića zbog Pota, pa se izvinio\nKošarkaški menadžer Miodrag Ražnatović napao je selektora Srbije Aleksandra Đorđevića zbog naknadnog poziva Stefanu Potu umesto povređenog Stefana Jovića, zbog čega je malo kasnije uputio izvinjenje.\nStravičan požar u klubu za borilačke veštine u Kini, nastradalo najmanje 18 ljudi


Najprodavaniji Porsche je model na struju › Made-in-Germany.rs\nElektrični Porsche Taycan bio je u avgustu najprodavaniji Poršeov model u Evropi.\nNemački proizvođač je jedan od malobrojnih automobilskih brendova kojeg nije mnogo pogodila ekonomska kriza izazvana virusnom pandemijom. Iz kompanije su pre samo nekoliko meseci saopštili da su u prvoj polovini ove godine prodali više primeraka legendarnog modela 911 nego u istom periodu 2019..\nIz Štutgarta sada stiže još jedna odlična vest koja se tiče njihovog električnog modela Taycan. Naime, ovaj model je bio najprodavaniji Poršeov model na evropskom tržištu u avgustu, prestigavši tako izuzetno popularne SUV modele Cayenne i Macan, a bio je bolji i od pomenutog modela 911.\nTokom prošlog meseca evropskim kupcima isporučena su ukupno 1.183 primerka Porschea Taycan, dok je istovremeno prodato i 1.097 primeraka modela 911 i 771 primerak modela Cayenne, prenosi B92.\nIpak je potrebno napomenuti da bi prodaja SUV-a Cayenne, posmatrano u zbiru sa modelom Cayenne Coupe, nadmašila rekord Taycana, ali se u statistici „Car Industry Analysis“ ova dva srodna automobila vode kao različiti modeli, što u suštini i jesu.\nPorsche Taycan sa 30.000 rezervacija premašio očekivanja\nOd MiG na 26/09/2020 / AKTUELNO / Ostavite komentar


Parlamentarcima milioni za putovanja bez rezultata - Glas Srpske\nParlamentarcima milioni za putovanja bez rezultata\nVedrana Kulaga 20.10.2014 03:40\nSarajevo - Francuska, Njemačka, SAD, Austrija i Uganda samo su neke od destinacija koje su u aktuelnom četvorodišnjem mandatu obišli parlamentarci BiH dok su prisustvovali skupovima i seminarima sa kojih, osim računa za potrošeni novac, građanima nisu donijeli mnogo drugog.\nSlužbe Parlamenta BiH zabilježile su u aktuelnom mandatu, kao i ranijih, na stotine službenih putovanja parlamentaraca, za šta se godišnje u prosjeku trošilo oko pola miliona KM.\nDa se putovanja moraju racionalizovati upozorila je nedavno i Komisija za spoljnu i trgovinsku politiku Doma naroda kroz zaključak kojim je sugerisano da se racionalizuju putovanja parlamentaraca i usklade sa platformom spoljnotrgovinskog djelovanja BiH i prioritet da međunarodnim aktivnostima u vezi sa evropskim integracijama.\nAktuelni parlamentarci obišli su mnoge zemlje, a članovi Delegacije Parlamenta u Parlamentu Interparlamentarne unije Drago Kalabić, Mato Franjičević i Nermina Ćemalović u petak je trebalo da se vrate iz Ženeve. Povodom odlaska održano je zasjedanje čiji je centralni događaj bio debata o ostvarivanju ravnopravnosti polova i zaustavljanju nasilja nad ženama. U inostranstvu su bili i Božo Ljubić i Milorad Živković, i to u Varšavi, na seminaru koji organizuje NATO.\nSamo u ovom mandatu, pojedinačno ili kao članovi pojedinih delegacija Parlamenta BiH, poslanici i delegati učestvovali su na seminaru u Marselju, gdje su razgovarali o bezbjednosnim izazovima u zemljama Srednjeg istoka i sjeverne Afrike poslije "arapskog proljeća" i posjetili kliniku u Kampali u Ugandi i vidjeli kako se liječe oboljeli od AIDS-a.\nOpširnije pročitajte u štampanom ili elektronskom izdanju "Glasa Srpske"


Jeftini letovi iz Srbije do Južnoafričke Republike - Avio karte Srbija Južnoafrička Republika - eSky.rs\nAvio karte iz Srbije do Južnoafričke Republike\nPretražite letove iz Srbije do Južnoafričke Republike\nProverite najbolje prilike za letove iz Srbije do Južnoafričke Republike\n✔ Postoje li posebne ponude za letove iz Srbije do Južnoafričke Republike na eSky.rs?\n✔ Mogu li se pobrinuti za osiguranje prilikom rezervacije leta iz Srbije do Južnoafričke Republike?\n✔ Ako rezervišem let iz Srbije do Južnoafričke Republike, mogu li da rezervišem ujedno i smeštaj?\n✔ Koje avio-kompanije nude letove iz Srbije do Južnoafričke Republike?\nBudite sigurni, da na eSky.rs ponuda letova iz Srbije do Južnoafričke Republike uključuje ne samo niskotarifne avio-kompanije, već i one koje su specijalizovane za visoki standard.


Tip dana: Lion – Rems: Domaćin je veliki favorit, ali je Rems izuzetno neugodna ekipa! – Kladjenje.rs\nHomeTip DanaTip dana: Lion – Rems: Domaćin je veliki favorit, ali je Rems izuzetno neugodna ekipa!\n11 Januara, 2019 Vlajko Tip Dana 0\nJedan od premijernih mečeva 20. kola francuske Lige 1 igra se na Žerlanu gde domaći Lion dočekuje fudbalere Remsa.\nLion: Sve u svemu nije loše!\nFudbaleri Liona igraju poprilično dobro ove sezone a to potvrđuje i njihov plasman u osminu finala Lige šampiona što je zaista veliki uspeh, mada se mora priznati ni da grupa nije bila toliko atraktivna pošto su u njoj pored ove ekipe bili Mančester Siti, Šahtjor i Hofenhajm.\nInače, na više frontova je igrao Lion ove sezone, ali su pre nekoliko dana neočekivano ispali iz Liga Kupa i to pošto su doživeli domaći poraz od Strazbura. Mogli su izbeći taj poraz da je Fekir realizovao jedanaesterac, ali nije pa im ostaju prvenstvo, Kup i Liga šampiona, što je sasvim korektno kada je ova ekipa u pitanju.\nU prvenstvu su nedavno takođe neočekivano izgubili od Rena, da bi odmah nakon toga vrlo lako pobedili Monako i remizirali sa Monpeljeom u prošlom kolu. Treba svakako dodati i to da ova ekipa nema previše kadrovskih problema pred ovaj meč.\nRems: Ova ekipa je u sjajnoj formi!\nIako nisu na najbolji način započeli ovu sezonu u francuskoj Ligi 1, fudbaleri Remsa kako sezona odmiče pružaju sve bolje partije u prilog čemu ide i činjenica da se posle 19. kola najkvalitetnijeg ranga francuskog fudbala nalaze na devetom mestu što je sasvim dobar plasman kada su ambicije ove ekipe u pitanju. Posebno dobro Rems igra upravo u poslednje vreme pa su u prethodnih šest kola samo jednom izgubili. Pobedio ih je Tuluz i to na domaćem terenu, a nakon toga su dva puta remizirali i ostvarili pobedu. Često igraju nerešeno i već osam puta na utakmicama Remsa nije bilo pobednika i kada je to u pitanju nalaze se na drugom mestu odmah iza Kaena koji ima neverovatnih devet remija. Sasvim sigurno je remi kod drugoplasiranog Lila dobro ostvarenje, a odmah nakon toga je ova ekipa savladala i Strazbur sa 2:1. U prošlom kolu su ponovo remizirali i to na svom terenu protiv Kaena, ali su onda u Kupu ostvarili veoma važnu pobedu nad Lensom, što je samo potvrda da se ova ekipa nalazi u sjajnoj formi i da u odličnom raspoloženju putuje na gostovanje kod Liona.\nFudbaleri Liona imaju zaista velike ambicije kada je ovogodišnje prvenstvo u pitanju, međutim pitanje je koliko je to realno obzirom da je PSŽ uveliko odmakao. Ipak sigurno je da će ekipa sa Žerlana učiniti sve da sezonu završi kao druga, a za to će im biti neophodna pobeda u ovom meču. Rems je u fantastičnoj formi, ali čini se da su već donekle ispunili svoj zadatak pošto se nalaze u bezbednoj zoni. Zbog svega toga vam toplo preporučujemo da na ovom meču odigrate 1 koji kladionica Meridianbet plaća sa kvotom 1.45. Takođe, treba očekivati jedan poprilično efikasan meč pošto i jedna i druga ekipa igraju na taj način ove sezone pa vam zbog toga toplo preporučujemo da pokušate sa igrom 3+ koju kladionica Meridianbet plaća sa kvotom 1.71. Treba očekivati da će i Rems pokušati da se nadigrava sa Lionom jer sigurno da nema šta da izgubi pa vam predlažemo da za kraj pokušate sa igrom GG koju kladionica Meridianbet plaća sa kvotom 1.97.Registruj se na Meridianbet\nTiket dana (petak, 11.01.2019)


U Trsteniku održana manifestacija‚‚Jefimijini dani“ – GRAD Kruševac\nNaslovna » Kultura » U Trsteniku održana manifestacija‚‚Jefimijini dani“\nTrodnevna manifestacija posvećena je prvoj srpskoj pesnikinji Jefimiji . Organizovan je i okrugli sto o temi „Dozivanja – srednjovekovno književno nasleđe u modernom srpskom pesništvu“, a nagrada „Jefimijin vez“ ove godine pripala je pesnikinji Sunčici Denić\nTradicionalna kulturno duhovna manifestacija ‚‚Jefimijini dani“ organizovana je po 31. put u Trsteniku. Svečano ju je, kraj spomenika kneginji Milici u centru grada, otvorio predsednik opštine, Aleksandar Ćirić, a zatim su se publici predstavili beogradski dramski umetnici, etno grupa ‚‚Runo“ iz Vrnjačke Banje i crkveni hor ‚‚Boško Jugović“ iz Trstenika.\nBesedu kneginji Milici kazivala je pesnikinja Milica Kralj, priređena je i izložba slika „Ljubostinjski zapis“, o slikama je govorio Danilo Vuković, a prvog dana manifestacije prisutni su uživali i u predstavi ‚‚Knez Lazar i kneginja Milica“.\nDrugoga dana u Gimnaziji „Vuk Karadžić“ upriličen je susret sa pesnikom Đorđem Nešićem. U Domu kulture uz scenu ‚‚Kaldrma“ predstavljen je godišnjak ‚‚Ljubostinjska prinošenja’, a u programu su učestvovali Ana Martinčik, pesnikinja iz Belorusije, KUD Tradicija, učenici Muzičke škole ‚‚Kornelije Stanković“ i Trsteničko pozorište.\nPoslednjeg dana manifestacije ‚‚Jefimijini dani“ program je održan u porti manastira Ljubostinja. Pohvalu svetom knezu Lazaru kazivala je Vjera Mujović, a po tradiciji održan je i okrugli sto ovoga puta o temi „Dozivanja – srednjovekovno književno nasleđe u modernom srpskom pesništvu“.\nPo odluci žirija ovogodišnju nagradu „Jefimijin vez“ primila je pesnikinja Sunčica Denić.\nDo kraja programa usledili su Pesničko i Muzičko prinošenje. Pevačka družina ‚‚Rukovet“ iz Beograda premijerno je izvela kompoziciju Dragana Mlađenovića „Jefimijina tuga za mladencem Uglješom“, inspirisanu prvim zapisanim književnim sastavom monahinje Jefimije i posvećenu sestrinstvu manastira Ljubostinja.\nOrganizatori programa ove značajne manifestacije su Narodna biblioteka ‚‚Jefimija“ i Narodni univerzitet u Trsteniku u saradnji sa drugim institucijama.\nTrodnevna manifestacija posvećena je prvoj srpskoj pesnikinji Jefimiji . Organizovan je i okrugli sto o temi „Dozivanja – srednjovekovno književno nasleđe u modernom srpskom pesništvu“, a nagrada „Jefimijin vez“ ove godine pripala je pesnikinji Sunčici Denić Tradicionalna kulturno duhovna manifestacija ‚‚Jefimijini dani'' organizovana je po 31. put u Trsteniku. Svečano ju je, kraj spomenika kneginji Milici u centru grada, otvorio predsednik opštine, Aleksandar Ćirić, a zatim su se publici predstavili beogradski dramski umetnici, etno grupa ‚‚Runo'' iz Vrnjačke Banje i crkveni hor ‚‚Boško Jugović'' iz Trstenika. Besedu kneginji Milici kazivala je pesnikinja Milica Kralj, priređena je i izložba slika „Ljubostinjski…\nhor jefimijini dani manifestacija Trstenik\t2018-06-17\nTag : hor jefimijini dani manifestacija Trstenik\nPrethodni : Sa tribine „Apel za odbranu Kosova i Metohije“: Nije vreme za rešavanje statusa\nSledeći : Završeni radovi na magistralnom cevovodu – voda za sada samo za tehničku upotrebu\nFudbaleri Trstenika tvrde da su pokradeni u Nišu\n24. juna 2018. kod 15:50\nDivno je to što grad Kruševac svake godine organizuje manifestaciju posvećenu srpskoj pesnikinji Jefimiji, ali moram da primetim da u programu te divne manifestacije ipak nešo nedostaje.\nJefimija nije bila samo pesnikinja već i vezilja .\nIako nagrada nosi naziv ,,Jefimijin vez“ u programu ove manifestacije nema ništa što bi doprinelo da se otrgne od zaborava ta suptilna ženska veština. Mislim da bi u programu te manifestacije mogla naći izložba tradicionalnog srpskog veza ili radionica posvećena tradicionalnom srpskom vezu.\n15. maja 2021., 01:25\nKule u Radovana Miloševića ponovo bez grejanja\nU Toplanu vraćen i drugi kotao na ugalj\nIstraživanje: većina građana podržava Vladu u suzbijanju sive ekonomije


Prva pobeda Pokreta čajanka\n16 novembar, 2010\nSenator Mič Mekonel (centar) promenio svoju politiku u vezi sa programima za finansiranje projekata u državama pojedinačnih članova Kongresa, 15. novembar 2010.\nSvega par nedelja posle kongresnih izbora, Pokret čajanka već je odneo prvu pobedu pridobivši glasove republikanaca za svoj predlog za ukidanje specijalnih fondova za finansiranje programa u okruzima pojedinih članova Kongresa.\nNekoliko sati sa 13 novih republikanskih senatora, bilo je dovoljno da lider republikanca Mič Mekonel popusti pred zahtevom, koji je na vrhu liste Pokreta "čajanka".\n"Pridružujem se kolegama u Predstavničkom domu u podršci moratorijumu na finansiranje okruga pojedinih članova Kongresa“, izjavio je senator Mekonel.\nOvo je potpuni preokret Mekonelove politike, koji je, kao i većina republikanaca, dugo branio taj program. Za pristalice Pokreta "čajanka", koji su inače održali miting na Kapitol hilu sa kongresmenkom Mišel Bakmen, taj program je simbol prekomernog trošenja vladinog sektora.\n“Ovo je sumanuta ekonomija, sumanuta politika i to ne predstavlja ono za šta se mi zalažemo. U grad je stigao novi šerif, koji će da razgovara sa američkim narodom”, poručila je Mišel Bakmen.\nMeđutim, finansiranje pojedinačnih okruga je program koji su dugo primenjivale obe stranke. Jedan od najpoznatijih je bio republikanski projekat nazvan “most na Aljasci koji ne povezuje ništa”. Samo prošle godine, senator Mekonel je lično uložio 113 miliona dolara u 58 različitih projekata u njegovoj državi, čime se hvalio u kampanji za reizbor 2008.\n“Obezbedio sam milione dolara za univerzitet severnog Kentakija”, rekao je Mekonel.\nPreokret u Mekonelovoj politici usledio je pošto je predsednik Obama podržao ukidanje tih specijalnih programa, iako su se demokrate u Predstavničkom domu ogradile od toga. Ili kako je to demokratski lider Heri Rid rekao – “senator Rid se neće izvinjavati što je pomogao stanovnicima Nevade”. Demokrata Mark Judal je međutim podržao moratorijum na ovaj program, što je izazvalo pozitivnu reakciju Kler Mekeskil, koja je pored Judala, jedini demokrata u Senatu koji podržava ukidanje programa.


Rusija je na korak od sopstvenog interneta, odvojenog od ostatka sveta.\nRuski predsednik Vladimir Putin potpisao je zakon za stvaranje nacionalne mreže, koja bi funkcionisala nezavisno od globalnog interneta.\nNovi zakon zaštitiće Rusiju od stranih ograničenja stvarajući „održiv, bezbedan i potpuno operativan“ lokalni internet.\nMeđutim, još nije sve definisano, jer je ovaj internet i dalje u domenu teorija, koja nije praktično primenjena.\nZakon koji je Putin potpisao stupa na snagu u novembru, prenosi agencija RIA Novosti.\nZakon predviđa i formiranje centra za upravljanje i nadgledanje, koji bi kontrolisala ruska telekomunikaciona agencija „Roskomnadzor“. Tako bi se saobraćaj u ruskom sajber prostoru mogao kontrolisati iz glavnog kontrolnog centra. Na taj način bi mogli da blokiraju ili cenzurišu „neposlušne” korisnike interneta, ali i da se vrši nadzor i kontrola koje se informacije objavljuju i gde.\nIz Kremlja se pravdaju argumentom da to predstavlja odbrambeni odgovor na novu američku kibernetičku strategiju, koja dozvoljava preduzimanje ofanzivnih mera protiv Rusije i drugih zemalja iz kojih dolaze sajber napadi ili pretnje, prenosi Politika.\nRuNet bi nesmetano radio čak i kada bi SAD pokušale da uvedu digitalnu izolaciju Rusije. Međutim, protiv ovog predloga su i korisnici i provajderi interneta, koji smatraju da to baš i nije najbolje rešenje.\nKompanije BMW i "Microsoft" rade na zajedničkom projektu


Vesti online / Svet / / Deci slatkiši roditeljima ponos\nDeci slatkiši roditeljima ponos\nSrpski kulturni centar "Stevan Mokranjac" iz Beča, pored negovanja tradicije i kulture srpskog naroda kroz folklor, velike napore ulaže i u očuvanje tradicije kod srpske dece. Tako je uprava kluba povodom đačke slave Sveti Sava, pripremila veliki broj svetosavskih paketića za mališane.\nNastavljena tradicija svetosavskog okupljanja\n- Sveti Sava je klubu izuzetno važan, jer je on ujedinitelj srpskog naroda, srpski prosvetitelj i zalagao se za sve ono za šta se zalaže i naše društvo. Zbog toga veliki značaj polažemo na ovaj dan i pokušavamo poruke Svetog Save da prenesemo na našu decu - kaže Saša Božinović, potpredsednik SKC "Stevan Mokranjac" .\nDečica, članovi folklornih sekcija dobili su slatkiše u torbicama sa logom kluba. Prethodno su recitovali i pevali o Svetom Savi, uz prisustvo ponosnih roditelja.\nRoditelji ističu da im je veoma važno da njihova deca, iako žive u Beču, neguju tradiciju srpskog naroda.\nNajmlađi članovi "Mokranjca"\n- Za mene i moju decu ovo znači očuvanje srpske kulture i poštovanje značaja Svetog Save. Ujedno sam srećna i ponosna što su moja deca naučila i recitovala pesme o prosvetitelju - kaže za "Vesti" Jelica Štajduhar, majka Teodore i Tatjane.\nJelica i Teodora sa Tatjanom\n- Mojoj deci i meni ovaj dan je veoma značajan. Veoma mi je bitno da moja deca, koja su rođena u Beču, znaju ko je bio Sveti Sava i kakav značaj ima za srpski narod, kojem pripadaju. Važno mi je da pored folklora neguju našu tradiciju i na ovaj način - ističe Jelena Jovanović majka Lene i Luke.\nJelena, Lena i Luka\nJači od prehlada\nI najstariji naš klub u Austriji Jedinstvo iz Beča, organizovao je podelu svetosavskih paketića najmlađima. Ove godine se odustalo od priredbe, jer su deca bila bolesna, ali je tradicija svetosavskog okupljanja nastavljena kako bi se deci i na ovaj način ukazalo na značaj Svetog Save za srpski narod. Pored igranja folklora Jedinstvu je od prvog dana glavni cilj da naša deca, iako su rođena u Austriji, nikada ne zaborave kom narodu pripadaju, ne zaborave svoj jezik i kulturu. Jedinstvo je time bilo perjanica sprečavanja asimilacije naše dece, ali istovremeno je podsticalo uspešnu integraciju u austrijsko društvo.\nAUSTRIJA Kulturno-sportsko društvo Bambi raste 45 godina\nAUSTRIJA "Marš na Drinu" u Muzikferajnu\nAUSTRIJA Iz otadžbine na bdenije


Kovačević imenovan za v.d. generalnog direktora "Elektroprivrede RS-a" – Fokus.ba\nKovačević imenovan za v.d. generalnog direktora “Elektroprivrede RS-a”\nBivši ministar industrije, energetike i rudarstva Republike Srpske (RS) Željko Kovačević imenovan je danas za vršioca dužnosti generalnog direktora „Elektroprivrede RS-a“.\nNa sjednici Nadzornog odbora tog javnog preduzeća danas u Trebinju, dosadašnja direktorica Branislava Milekić kojoj je istekao mandat, imenovana je za zamjenicu generalnog direktora, javio je poslovni portal “Capital”.\nKovačević preuzima rukovođenje „Elektroprivrednom RS-a“ nakon što su gotovo sva njena proizvodna preduzeća u prošloj godini poslovala s finansijskim minusom i njihov ukupan gubitak iznosio je 39,2 miliona KM.\nRadio je ranije kao direktor „Elektrokrajine“ Banja Luka, vojni tužilac Republike Srpske, bio upravnik Carinarnice Banja Luka, a potom inspektor za primjenu carinskih propisa u Upravi carina Republike Srpske.\nDoktor je ekonomskih i magistar pravnih nauka.\n#elektroprivreda rs#željko kovačević\nElektroprivreda Republike Srpske otpušta više od 600 radnika!\nOtkazi u “Elektroprivredi RS”, pozivaju radnike koji su višak da se sami jave


Fudbal: Super liga Srbije, 8. i 9. kolo - Dan u Beogradu\nNaslovna » Izlasci » Sport » Fudbal: Super liga Srbije, 8. i 9. kolo\nDerbi 8. kola: VoÅ¾dovac - Vojvodina\nKatarina Vidaković 6. septembar 2017. Sport Postavite komentar\nU 8. kolu na beogradskim terenima igraju se samo dve utakmice. Najpre će u subotu 9. septembra od 21 čas u Humskoj Partizan dobiti priliku da na domaćem terenu zabeleži tri boda protiv Mladosti, ekipe koja u ovoj sezoni nije u najboljoj formi. U prethodnih sedam kola fudbaleri iz Lučana ostvarili su dve pobede, obe na domaćem terenu, pa su, ako ne bude iznenađenja, „crno-beli“ favorit.\nDruga beogradska utakmica je derbi kola Voždovac – Vojvodina, koji se igra u nedelju u 19. časova. Trenutno drugoplasirani na tabeli, Novosađani dolaze na stadion „zmajeva“ posle teškog poraza u prethodnom kolu rezultatom 0:5 u utakmici sa odličnim Spartakom, na svom terenu. Voždovac je u istom kolu poražen kao domaćin od Mačve, što je sigurno ugrozilo samopouzdanje igrača kluba koji je na visokom četvrtom mestu, sa samo jednim bodom manje od Vojvodine.\nTermini utakmica 8. kola\nMačva – Čukarički… 16.00\nBačka – Radnički… 16.00\nSpartak – Napredak… 19.00\nBorac – Zemun… 19.00\nJavor – Crvena zvezda… 19.00\nRadnik – Rad… 19.00\nPartizan – Mladost… 21.00\nVoždovac – Vojvodina… 19.00\nU sredu 13. septembra, dakle, na svoje terene će u Beogradu izaći Rad i Čukarički.\nPreostale utakmice 9. kola – Crvena zvezda – Spartak i Zemun – Partizan biće odigrane u sredu 25. oktobra, u terminu 1/8 finala Kupa Srbije. Utakmice 1/8 finala Kupa Srbije koje pomenuti klubovi igraju pomerene su na sredu 15. novembar.\nPodsećamo da je slično urađeno i sa odloženim utakmicama 6. kola Super lige Srbije. Mečevi Borac – Crvena zvezda i Partizan – Napredak biće odigrani u sredu 20. septembra u terminu 1/16 finala Kupa Srbije, dok su utakmice koje ovi klubovi igraju u 1/16 finala Kupa Srbije zakazane za sredu 11. oktobar.\nTagovi8. kolo 9. kolo fudbal odlaganje utakmica sport super liga srbije\nPrethodni WDSF World Open Beo Dance – Trofej Beograda 2017\nSledeći Indirekt festival u Beogradu od 5. do 8. oktobra


Počele obuke za preduzetništvo u osnovnim školama - Udruženje poslovnih žena Srbije\nPočele obuke za preduzetništvo u osnovnim školama\nTokom naredna dva meseca kroz obuke u oblasti razvijanja preduzetničkih kompetencija i stvaranja uslova za realizaciju preduzetništva u osnovnim školama, proći će 3000 nastavnika iz 300 škola širom Srbije.\nDanas je prvim predavanjima i radionicama održanim u Jagodini i Subotici otpočela realizacija stručnog usavršavanja od javnog interesa iz oblasti preduzetništva, u organizaciji Udruženja poslovnih žena Srbije. Tokom naredna dva meseca kroz obuke u oblasti razvijanja preduzetničkih kompetencija i stvaranja uslova za realizaciju preduzetništva u osnovnim školama, proći će 3000 nastavnika iz 300 škola širom Srbije. Projekat se realizuje uz podršku Ministarstva prosvete, nauke i tehnološkog razvoja.\nSvaka škola čiji nastavnici pohađaju obuku, dobiće i Vodič za učeničke zadruge, koji je izrađen za potrebe ovog projekta. Najbolji primeri dobre prakse preduzetničkih projekata koje škole budu izradile nakon obuke, biće objavljeni na portalu www.skolskopreduzetnistvo.rs kao i na portalu Vlade Republike Srbije „Srbija stvara” www.serbiacreates.rs.


POČETAK KRAJA KORONE: Najmnogoljudnija zemlja na svetu upravo je odobrila vakcinu za OPŠTU UPOTREBU… – Narodnjaci\nKina je odobrila svoju prvu vakcinu protiv korona virusa za opštu upotrebu državne kompanije Sinofarm, objavila je danas kineska Nacionalna uprava za medicinske proizvode. Kako je objašnjeno, radi se o uslovnom odobrenju, što znači da je istraživanje vakcine još uvek u toku, prenosi AP.\nRadi se o neaktivnoj vakcini, što znači da je virus uzgojen u laboratoriji, a zatim ubijen, nakon čega se klica ubrizgava u telo da bi se stvorio imuni odgovor organizma. Iako nisu objavljeni detaljni podaci o efikasnosti vakcine, pekinški Institut za biološke proizvode objavio je da je vakcina efikasna 79,34 odsto, prenosi Rojters.\nIako je Kina bila sporija u odobravanju vakcine od drugih zemalja, već nekoliko meseci vakciniše ljude sa tri različite vakcine koje su u završnim fazama ispitivanja, piše britanska agencija. Predstavnik Sinofarma saopštio je da će detalji o vakcini kasnije biti objavljeni.\nKineski Sauf Čajna morning post objavio je da će do lunarne nove godine u februaru biti vakcinisano 50 miliona građana iz visoko prioritetnih grupa. Kako se navodi, cena vakcine zavisiće od nivoa upotrebe, ali pretpostavlja se da će biti besplatna za kineske građane. U Kini se trenutno radi na razvoju najmanje pet vakcina protiv korona virusa, a koje razvijaju velike farmaceutske kompoanije Sinovak, CNBG, CanSino Bajolodžik, Sinofarm i Kineska akademija nauka i sve su u završnim fazama istraživanja.\nAmerička agencija Ap dodaje da odobrenje kineske vakcine daje nadu zemljama koje nemaju pristup vakcini američke kompanije Fajzer ili Moderna, a njena prednost je što može da se čuva i na temperaturama od dva do osam stepeni ili na normalnoj temperaturi u frižideru. (Espreso.rs/Tanjug)\nNjemačka ograničava letove kako bi suzbila koronavirus…


Zajednička poruka o klimatskim promenama Vladi Srbije\nZajednička poruka o klimatskim promenama Vladi Republike Srbije\nDelegacija Evropske unije u Republici Srbiji i Program Ujedinjenih nacija za razvoj u Srbiji, objavljuju ovu:\no klimatskim promenama Vladi Republike Srbije\nSpomenik prirode Ostrovica, Marko Risović\nPo završetku Samita UN o klimi 2019. godine, na kojem su vlade i privatni sektor iskazali spremnost da će do 2050. godine postići nultu neto emisiju gasova sa efektom staklene bašte (GHG), Delegacija Evropske unije u Srbiji i Program Ujedinjenih nacija za razvoj (UNDP) pozivaju Republiku Srbiju da pruži doprinos smanjenju emisije gasova sa efektom staklene bašte i podstiče prilagođavanje srpskog društva i privrede na preteće uticaje izmenjenih klimatskih uslova.\n1. Klimatske promene su najvažnije pitanje našeg vremena;\nNa globalnom nivou, implementacija Sporazuma o klimi iz Pariza zaostaje u pogledu postizanja cilja od 2°C. Sporazum o klimi iz Pariza, zaključen u decembru 2015. godine, ima za cilj ograničenje porasta prosečne globalne temperature na površini Zemlje na nivo „znatno ispod“ 2°C, u odnosu na period pre industrijske revolucije, do kraja ovog veka, uz „ulaganje napora“ da se porast prosečne globalne temperature zadrži na nivou do najviše 1,5°C u odnosu na period pre industrijske revolucije.\nMeđutim, prosečna globalna temperatura već́ je porasla za 1,0°C u odnosu na period pre industrijske revolucije. Prethodne četiri godine su bile najtoplije u zabeleženoj istoriji - uključujući i jul 2019. godine, koji je bio najtopliji mesec od početka merenja temperature. Posledice klimatskih promena vidljive su svuda, od umirućih koralnih grebena, do smanjivanja leda arktičkog mora i podizanja nivoa svetskog mora.\nProjekcije ukazuju da će čitav Zapadni Balkan postati pogođen posledicama klimatskih promena, a koje se u poslednje vreme već osećaju u Srbiji u vidu ekstremnih vremenskih pojava kao što su istorijske poplave i sve češće suše.\nOčekuje se da do 2020. godine, svi potpisnici Sporazuma o klimi iz Pariza ažuriraju svoje Nacionalno utvrđene doprinose smanjenju emisija GHG (eng. Nationally Determined Contributions - NDCs). Postalo je očigledno da su smanjenje emisija gasova sa efektom staklene bašte za 45% do 2030. i neutralan bilans emisija CO2 do 2050. godine, neophodni da bi se postigao cilj od 2°C (1,5°C) kako je dogovoreno Sporazumom o klimi iz Pariza. Ukoliko granica od 2°C bude prekoračena, naša Planeta i čovečanstvo neće biti u stanju da se prilagode na izmenjene klimatske uslove.\nSporazum o klimi iz Pariza stavlja snažan naglasak na činjenicu da su klimatske promene takođe pitanje ljudskih prava. To znači da bi, u rešavanju izazova klimatskih promena, zemlje trebalo da poštuju, promovišu i uzmu u obzir svoje obaveze u pogledu ljudskih prava, kao što su prava etničkih manjina, lokalnih zajednica, migranata, dece, osoba sa invaliditetom i ljudi u ranjivom položaju.\nPosledice klimatskih promena na različite načine utiču na žene i muškarce. Žene treba da budu deo rešenja u suočavanju sa izazovima klimatskih promena, kao i da više budu uključene u izradu i sprovođenje nacionalnih politika u oblasti klimatskih promena kao akteri promena.\nČvrsto verujemo da rešavanje pitanja rodne neravnopravnosti i podržavanje osnaživanja žena pružaju odličnu priliku da se time doprinese ostvarivanju pozitivnih efekata po životnu sredinu.\n2. EU i UNDP pozivaju Republiku Srbiju da podigne nivo svojih ambicija u pogledu ublažavanja klimatskih promena;\nNapori u pravcu smanjenja emisija gasova sa efektom staklene bašte treba da se planiraju i sprovode sa minimalnim uticajem i bez štetnih posledica po živote siromašnih i najugroženijih muškaraca i žena.\nSrbija se obavezala da će do 2030. smanjiti emisiju gasova sa efektom staklene bašte za 9,8% u odnosu na 1990. godinu, u skladu sa Nacionalno utvrđenim doprinosom u okviru Sporazuma o klimi iz Pariza. Uz priznanje značajnih napora koje je Vlada uložila da predstavi potencijale smanjenja emisija gasova sa efektom staklene bašte u ključnim ekonomskim sektorima, još uvek postoje velike mogućnosti za podizanje nivoa ove ambicije.\nPodstičemo Srbiju da izvrši hrabru i ambicioznu reviziju Nacionalno utvrđenog doprinosa (NDC) uoči predstojeće 25. konferencije država članica Okvirne konvencije UN o promeni klime.\n3. EU i UNDP pozivaju Republiku Srbiju da uloži dodatne napore da podrži i olakša prelazak na čistu energiju i povećaje energetske efikasnosti;\nPotcilj 7.3 Ciljeva održivog razvoja predviđa da se udvostruči globalna stopa unapređenja energetske efikasnosti. Postoji snažna podrška na nivou EU preuzimanju obaveze postizanja nulte neto emisije do 2050. godine, što u suštini podrazumeva ravnotežu između hvatanja i emitovanja ugljenika.\nPotcilj 7.2 Ciljeva održivog razvoja predviđa da sve zemlje znatno povećaju udeo obnovljive energije u ukupnom energetskom miksu do 2030. godine. Republika Srbija se obavezala da će dostići 27% udela obnovljivih izvora energije u bruto finalnoj potrošnji energije do 2020. godine. U postizanju tih ciljeva, mogu da se koriste izvori sa nultom emisijom, ali i izvori koji imaju druge korisne uticaje na životnu sredinu (npr. poljoprivredni otpad) i izvori sa neutralnom neto emisijom ugljenika.\nU okviru Ugovora o Energetskoj zajednici, Srbija se obavezala da će utvrditi energetske i klimatske ciljeve do 2030. godine na nivou ambicija koje su jednake nivou u EU. To je ponovo potvrđeno Podgoričkom izjavom o prelasku na čistu energiju, koju su u februaru potpisala ministarstva energetike i životne sredine, a šefovi država i vlada podržali na Samitu o Zapadnom Balkanu 2019. u Poznanju, u julu iste godine. Preporučujemo Srbiji da ispuni očekivanja pridružujući se EU u ovom zajedničkom poduhvatu.\nZbog toga će Srbija morati da postepeno pređe sa energetskog miksa kojim dominiraju fosilna goriva na mnogo uravnoteženiji energetski miks, istovremeno se starajući da prelazak na čistu energiju bude pravičan i da nijedan region ne bude zaboravljen. Da bi to bilo moguće, Srbija treba da ubrza napore u pravcu ovog prelaska, jer svaki izgubljeni trenutak povećava troškove prelaska na obnovljive izvore energije i kašnjenje u postizanju nulte neto emisije.\nKao što znamo, integrisano i potpuno funkcionalno regionalno tržište električne energije preduslov je za uspešno integrisanje velikih udela varijabilne obnovljive energije u mrežu. Istovremeno, značajno povećava energetsku bezbednost sistema. S tim u vezi, preporučujemo Srbiji da sarađuje sa svojim susedima na postizanju ove integracije, što će omogućiti napredak zemlje na putu ka pridruživanju EU.\nPreporučujemo Srbiji da izvrši hrabru reviziju postojećih ciljeva u pogledu energetske efikasnosti i na dalja ulaganja u čistije i obnovljive izvore energije, kao i na postepeno ukidanje svih oblika direktnih ili indirektnih subvencija fosilnim gorivima. Takođe pozivamo Vladu i resorna ministarstva da razmotre zajedničke pristupe planiranju u oblasti klime i energije u skladu sa Nacionalnim energetskim i klimatskim planovima (NECP) kako je utvrđeno Uredbom o upravljanju Energetskom unijom, za koju se očekuje da će uskoro biti usvojena kao regulativa Energetske zajednice.\nInovativne tehnologije, upotreba automatizacije i digitalizacije ključni su pokretači prelaska na društvo sa nultim neto emisijama. Pozdravljamo posvećenost Ministarstva zaštite životne sredine promovisanju i pilotiranju rodno osetljivih inovativnih pristupa lokalnom razvoju otpornom na klimatske promene. Takođe smatramo da pronalaženje inovativnih, ali i ekonomski isplativih tehnologija i poslovnih modela predstavlja razvojnu priliku koja donosi koristi ne samo u smislu smanjenih emisija gasova sa efektom staklene bašte, već́ i u smislu društvene i ekološke dobrobiti za zajednice i njihove građane.\nEU i UNDP podstiču Srbiju na dalja ulaganja u inovativne tehnologije i poslovanja, kao i prenos inovativnih tehnologija u Srbiju, u cilju smanjenja emisije gasova sa efektom staklene bašte i daljeg jačanja otpornosti zajednice na uticaje klimatskih promena.\n5. EU i UNDP podstiču transformaciju srpske privrede ka većoj cirkularnosti;\nObrazac linearne ekonomije „proizvedi - upotrebi – baci“ više nije održiv. Smanjenje otpada i ponovno pretvaranje otpada u sirovine mogu uštedeti novac i doprineti očuvanju životne sredine. Radi podsticanja veće cirkularnosti, Srbija treba da se okrene mogućnostima ponovne upotrebe i reciklaže, kao i da podstiče upotrebu materijala i obrazaca proizvodnje koji generišu i pospešuju rast bez toliko rasipanja.\nEU i UNDP podstiču Srbiju da stvori pogodno političko, regulatorno i fiskalno okruženje za dalju promociju i primenu cirkularne ekonomije kao načina daljeg smanjenja emisija gasova sa efektom staklene bašte na nacionalnom i lokalnom nivou.\n6. EU i UNDP podstiču Srbiju da poveća procenat svoje teritorije pod zaštitom;\nMilion vrsta je širom sveta izloženo riziku od izumiranja zbog ljudskih aktivnosti. Stopa izumiranja eksponencijalno je porasla tokom poslednjih decenija, a mi na taj način gubimo sve usluge ekosistema. Srbija treba da proširi teritoriju pod zaštitom sa sadašnjih 7,4% na 12% do 2025. godine. Pored toga, teritorija koja je deo ekološke mreže Natura 2000 treba da se proširi sa sadašnjih 20% na 25% do 2025. godine. Srbija takođe treba da dostigne cilj od 41,4% teritorije pod šumama do 2050. godine.\n7. EU i UNDP podstiču Srbiju da dodatno poboljša otpornost lokalnih zajednica na klimatske promene i posledice katastrofa;\nUkoliko se realizuje neki od najgorih scenarija, zemlje zapadnog Balkana mogu očekivati zagrevanje do 3°C do sredine ovog veka. To će dovesti do učestalijih i dužih toplotnih talasa, suša i poplava. Poplave će postati češće, šumski požari će se događati češće i širiti brže, a protoci vode u rekama će se smanjivati. Ekstremni vremenski događaji će prouzrokovati gubitke useva i nestašice proizvoda, povećanje potrošnje energije tokom leta, smanjeno vodosnabdevanje leti i već́ zabeleženo širenje novih bolesti. Tokom poplava 2014. godine pogođene su uglavnom ruralne opštine, a šteta i gubici iznosili su 1,7 milijardi EUR. Gubici prouzrokovani sušom u poslednjih 20 godina iznose više milijardi EUR.\nEU i UNDP podstiču rodno osetljivo planiranje u Srbiji koje će ublažiti uticaj klimatskih promena na ekonomiju i društvo, a posebno na najugroženije stanovništvo, integrisanim upravljanjem vodom, unapređenjem mera u poljoprivrednoj proizvodnji, mera vezanih za zdravlje ljudi i unapređenjem znanja i planiranja na lokalnom nivou. Znanje i iskustvo muškaraca i žena iz lokalnih zajednica predstavljaju važan resurs koji bi se mogao koristiti u ublažavanju klimatskih promena, prilagođavanju na izmenjene klimatske uslove i smanjenju rizika od katastrofa, čime bi oni postali delotvorni akteri i nosioci promena.\n8. EU i UNDP podstiču Srbiju da podrži mlade u podizanju svesti ljudi o klimatskim promenama;\nNedostatak svesti o klimatskim promenama i nepouzdani podaci identifikovani su kao glavna uska grla u mobilizaciji muškaraca i žena u zemljama u razvoju da budu nosioci promena. Ukoliko se aktuelni trendovi nastave, neko ko je rođen danas rizikuje da starost provede u svetu koji je za 3°C topliji u odnosu na period pre industrijske revolucije – što je dva puta više od gornje granice od 1,5°C, kao cilja koji su vlade utvrdile 2015. godine u Parizu. Mladi u svetu, ali i u Srbiji, od svojih donosilaca odluka zahtevaju akciju u pogledu kako definisanja ambicioznijih planova tako i njihove realizacije.\nEU i UNDP podstiču aktivnosti usmerene ka obrazovanju svih slojeva društva o pojedinačnom doprinosu koji svi mogu dati u borbi protiv klimatskih promena.\n9. EU i UNDP podstiču rast i ulaganja koja u svom bilansu uključuju i troškove zaštite životne sredine, gubitaka biodiverziteta i klimatskih promena;\nPrivredni rast Srbije je stabilan i privlači sve više stranih direktnih investicija. Ekonomska perspektiva Srbije je dobra. Međutim, ekološki i socijalni principi moraju biti deo pametnog privrednog rasta Srbije. S obzirom na ambiciozna obećanja data na Samitu UN o klimi na kojem su učestvovali investitori iz privatnog sektora, koji upravljaju investicijama vrednim preko 2 biliona dolara, 87 velikih kompanija i 130 banaka, jasno je da budućnost donosi dodatne „zelene“ kriterijume za ulaganja, koja će Srbiji morati da ispuni kako bi privukla direktne strane investicije ili povoljne zajmova međunarodnih finansijskih institucija.\nEU i UNDP podstiču Srbiju da obračunava ekološke i klimatske troškove svih investicija, kao i da sprovodi procene uticaja na društvo i životnu sredinu za svaku veliku investiciju.\nBeograd, 24. oktobar 2019.\n The Heat Is On: Taking Stock of Global Climate Ambition, September 2019, https://www.undp.org/content/dam/undp/library/planet/climate-change/NDC_Outlook_Report_2019.pdf


Banatski ratari traže hitno ukidanje zabrane izvoza i višu cenu žitarica - AgroSmart\nBanatski ratari traže hitno ukidanje zabrane izvoza i višu cenu žitarica\nSavez udruženja poljoprivrednika Banata zahteva hitno ukidanje zabrane i višu otkupnu cenu žitarica, srazmernu troškovima proizvodnje.\nZabrana izvoza poljoprivrednih prozivoda veštački obara cenu žitarica, što ratare dovodi na ivicu egzistencije, poručili su banatski ratari posle sastanka na kom se analizirala cena proizvoda na domaćem tržištu i na svetskim berzama.\n“Zbog zabrane izvoza, veštački dolazi i do viškova na tržištu. Na taj način se namerno spušta cena proizvoda i a ratari se dovode u bezizlaznu situaciju i pitanje je da li će moći da nastave sa proizvodnjom”, rekao je za N1 predsednik Saveza udruženja poljoprivrednika Banata Dragan Kleut.\nKleut kaže i da je cena poljoprivrednih proizvoda na domaćem tržištu daleko ispod realne, i znatno niža u odnosu na region, gde su žitarice skuplje i do 100 evra po toni. Podseća da su ove godine ratari imali rekordne troškove proizvodnje, zbog skoka cena nafte i mineralnog đubriva, kao i da su već godinama na ivici rentabilnosti, jer za razliku od poljoprivrednika u zemljama regiona, srpski paori nemaju podršku države u vidu subvencija.\n“Država nije uradila ništa da zaštiti poljoprivrednike. Godinama unazad opterećeni smo poljoprivrednim kreditima, nemamo subvencije, nemamo regresirano gorivo.” kaže Kleut.\nDodaje da Savez traži hitno otvaranje trzišta poljoprivednih proizvoda, kao i plaćanje proizvoda po realnim berzanskim cenama kakve su u regionu.\n“U suprotnom, mnogi poljoprivrednici već sledeće godine neće moći da obnove proizvodnju na svojim imanjima”, rekao je Kleut za N1.\ncena žitarica dragan kleut izvoz zabrana izvoza


ITALIJI NEDOSTAJE 4000 ANESTEZIOLOGA Građani zabrinuti zbog novog talasa korone - Srpskainfo\nItaliji nedostaje četri hiljade ljekara specijalista anesteziologa i reanimatora, što je činjenica koja u vrijeme pandemije covida-19 zabrinjava i struku ali i građane.\nPredsjednik sindikata anesteziologa i reanimatora Alesandro Vergalo u razgovoru za list IL Fatto Kotidijano optužuje “politiku”koja već deset godina, uprkos zahtjevima ljekara, nije preduzela ništa da se zdravstveni sistem osigura sa neophodnim brojem ljekara- specijalista.\n– Pandemija covida-19 je naglasila problem i potvrdila naše procjene da je dosadašnja politika planiranja specijalizanata bila pogrešna. Zaraza se širi veoma brzo i ako se nastavi ovim tempom, odjelenja intenzione njege biće popunjena, a nedostajaće ljekara specijalista koji bi trebali njegovati te bolesnike – kaže Vergalo.\nOn je potvrdio da je vlada premijera Kontea prošle godine i prije pandemije covida-19, povećala sa 900 na 1500 broj mjesta za specijalizaciju, ali “plodove te odluke ćemo vidjeti tek za pet godina, koliko traje specijalistička obuka”, podsjeća predsjednik sindikata anesteziologa.\nNa pitanje da li bi se potrebe zdravstvenog sistema mogle popuniti stranim ljekarima Vergalo podsjeća da su italijanski ljekari 30 odsto manje plaćeni nego kolege u drugim evropskim zemljama:\n– Ako jedan ljekar Rus ili Indijac želi da radi u inostranstvu ići že uNjemačku, a ne Italiju, a i naši ljekari, kada mogu, biraju inostranstvo ne samo zbog veće zarade već i boljih uslova rada – ističe dr Vergalo.\n“Radimo na tome da ukinemo” U Italiji ublažavanje određenih regulativa od sredine maja\nDramatično u Japanu: Rekordan broj zaraženih sa teškom kliničkom slikom\nU Italiji sada 15.000 diplomiranih ljekara čeka na priliku da dobije specijalističko mjesto ali su blokirani.\nPrvo teškim prijemnim ispitom za koji je, čak iz Brisela, sjedišta evropske vlade, stiglo upozorenje da je “neopravdano težak”, a s druge strane za specijalizaciju, koja se plaća u visini jedne prosječne plate, moraju biti odobrena sredstva, to jest stipendije, kojih za sada očigledno nema dovoljno.\nU jeku pandemije covida-19, mart -april, vlada je pozvala mlade nezaposlene ljekare da se dobrovoljno prijave za rad “na prvoj liniji fronta” to jest u kovid-bolnicama”.\nOdziv je bio veliki, nekoliko hiljada je bilo spremno da otpočne rad u rizičnim uslovima.\nDio njih je i radio, obećavali su im stalni posao, proglašavali herojima i slično, ali nakon što je vanredna situacija prošla, zahvalili su im se i situacija je ostala nepromijenjena.\nSvijet ItalijaKorona viruszaraza\nKORONA NE MIRUJE U Italiji u jednom danu više od 14.000 novozaraženih\nKORONA NE MIRUJE U Italiji raste procenat zaraženih britanskim sojem virusa\n“SVE BOLNICE SU U TOTALNOJ KRIZI” Situacija u OVOJ zemlji teška, traže se OŠTRIJE MJERE


Nedelja posvećena obeležavanju svetskog dana Daun sindroma na Novom Beogradu, Foto: Promo\nZajednički je obeležen 21.03 Svetski dan Daun sindroma u prostorijama opštinskog Centra\nObjavljeno: 27.03.2019. 10:53h\nOpština Novi Beograd i opštinski Centar za brigu o starima, deci i osobama sa invaliditetom "Novi Beograd" su po prvi put bili domaćini obeležavanja nedelje posvećene osobama sa Daun sindromom i manifestacije posvećene obeležavanju Svetskog Dana osoba sa Daun sindromom pod nazivom "Ljubav ne broji hromozome".\nRealizacija ovih značajnih aktivnosti usledila je nakon potpisivanja sporazuma o saradnji između Daun sindrom Centra Banjaluka, Udruženja za Daun sindrom Beograda i opštinskog Centra u predstavništvu Republike Srpske u Beogradu na inicijativu direktora predstavništva, Mlađana Cicovića.\nOpština Novi Beograd i opštinski Centar za brigu o starima, deci i osobama sa invaliditetom "Novi Beograd" na ovaj način su postali podrška realizaciji projektnih aktivnosti Daun centra iz Banjaluke koju je u januaru inicirala roditelj Marija Pavlović koja je u međuvremenu uspela da u ceo projekat uključi i Udruženje za Daun sindrom Beograd.\nNa ovaj način opština Novi Beograd i opštinski Centar dali su podršku povezivanju udruženja na međunarodnom nivou i razmenu stečenih praktičnih iskustava u radu sa osobama sa Daun sindromom sa obe strane.\nGrupa mladih sa Daun sindromom je u okviru ove saradnje sa svojim pratiocima bila gost opštinskog Centra u nedelji u kojoj se obeležava Svetski dan Daun sindroma. Oni su imali priliku da koriste kapacitete Centra za druženje sa vršnjacima iz Beograda ali i za promociju svojih aktivnosti i rezultata stečenih u radu.\nZoran Jelić, psihoterapeut i direktor Daun Centra iz Banjaluke bio je na raspolaganju mladima sa Daun sindromom iz Beograda i njihovim porodicama sa svojim znanjem i praktičnim iskustvom tokom cele nedelje nesebično pružajući svoje znanje kroz različite tretmane i radionice. Prezentovao je elemente programa rada preuzetog iz prakse EU u radu sa osobama sa Daun sindromom. Gosti i mladi iz čitavog Beograda su tokom nedelje učestvovali i u svim inkluzivnim aktivnostima opštinskog Centra.\nNa kraju, zajednički je obeležen 21.03 Svetski dan Daun sindroma u prostorijama opštinskog Centra.\nUvek ćemo podržati dobre inicijative bez obzira odakle dolazile jer se jedinstvenost našeg Centra i socijalne politike na opštini Novi Beograd upravo ogleda u povezivanju različitih aktera društvene sredine sa ciljem podrške ranjivim grupama i pažljivom osluškivanju različitih potreba naših građana - kazala je direktorka opštinskog Centra, Milka Milovanović-Minić na otvaranju manifestacije "Ljubav ne broji hromozome".\nManifestaciji su prisustvovali pored gospodina Mlađana Cicovića i predstavnici grada Banjaluke, generalni sekretar za kulturu i socijalnu politiku, Neven Stanić i direktorka Centra za socijalni rad grada Banjaluke, Irena Joldžić koji su pozdravili sve prisutne i poželeli uspešan rad udruženjima na polju promocije i ostvarivanja prava osoba sa Daun sndromom.\nManifestaciju i kulturno-umetnički program osoba sa Daun sindromom su uveličali volonteri iz volonterskog tima učenika Farmaceutsko-fizioterapeutske škole sa Zvezdare.Tokom ove nedelje zajedničkih aktivnosti usmerenih na poboljšanje kvaliteta života osoba sa Daun sindromom i razmene iskustava u radu, opštinski Centar je obišao direktor predstavništva Republike Srpske u Berogradu, Mlađan Cicović i pomoćnica ministra za porodicu omladinu i sport, Republike Srpske Bosiljka Šćekić. Oni su prisustvovali habilitacijsko-rehabilitacijskim aktivnostima mladih sa Daun sindromom iz Beograda i Banjaluke u okviru obeležavanja nedelje Daun sindroma koju su organizivali Udruženje za Daun sindrom Beograd i Daun centar Banjaluka u kapacitetima i uz podršku opštinskog Centra.\nDirektorka opštinskog Centra, Milka Milovanović-Minić je gostima predstavila misiju i viziju opštinskog Centra jedinstvenog u Beogradu i Srbiji i naglasila da će Centar uz podršku opštine Novi Beograd nastaviti da pruža podršku u svojim kapacitetima i mogućnostima, unapređenju kvaliteta života osoba sa Daun sindromom kako u Beogradu tako i u Banjaluci kroz njihove zajedničke aktivnosti.\nNovi BeogradstariBrigaOSI InformatorDaunov sindromHromozomi\nKLANJALI SU MU SE CECA I HARIS DŽINOVIĆ, A SADA IDE NA BEOVIZIJU: Neki kažu da je OVO najbolje otpevana pesma!\nDR NESTOROVIĆ SE OBRATIO GRAĐANIMA! Posle sastanka sa Vučićem u Predsedništvu izneo OVE PROGNOZE!\nPOČELA JE ISPLATA, GRAĐANIMA LEŽE NOVAC! Dobre vesti za Srbe, da li ste među onima kojima stižu pare?\nNOVAKOVA TENISKA PERFEKCIJA: Đoković pregazio Nemca i zakazao duel sa čovekom koji je rasplakao Srbiju!


Ceremonija - Blic Online\nPredsednik Belorusije Aleksandar Lukašenko nastavlja danas posetu Srbiji zvaničnim razgovorima s predsednikom Aleksandrom Vučićem.\nDan primirja u Prvom svetskom ratu danas se obeležava u Srbiji, ali i mnogim zemljama širom sveta. To je dan kada su sile Antante potpisale primirje sa Nemačkom u železničkom vagonu u Kompijenu u Francuskoj i time okončali rat koji je imao razorne posledice za čitavu Evropu, a Srbiji odneo između 1.100. 000 i 1. 300. 000 žrtava, što je činilo gotovo trećinu srpskog stanovništva.\n11. NOVEMBAR U 11 SATI Đorđević sutra predvodi državnu ceremoniju godišnjice PRIMIRJA U VELIKOM RATU\nMinistar za rad, zapošljavanje, boračka i socijalna pitanja Zoran Đorđević predvodiće u ime Vlade Srbije, uz pune vojne i državne počasti, centralnu državnu ceremoniju polaganja venaca i odavanja počasti 11. novembra, dana primirja kojim je završen Prvi svetski rat.\nPredsednik SAD Donald Tramp već planira ceremoniju potpisivanja onoga što on smatra velikim trgovinskim sporazumom s Kinom. Ali da li će se nedovršeni trgovinski sporazum sa Pekingom, kao što je Trampov samit u Vijetnamu sa liderom Severne Koreje Kim Jong Unom, pokazati kao neuspeh? Teško je tačno znati gde stvari stoje između Sjedinjenih Država i Kine nakon višemesečnih pregovora.\n"Šta drugo da uradim? To je normalno da se izvinite, kada se napravi greška, onda se izvinite", ovako počinje razgovor za "Blic" Frederik Mondoloni, francuski ambasador u Srbiji, u danu kada se javno izvinio srpskom narodu i predsedniku Aleksandru Vučiću u ime svoje zemlje zbog, kako je rekao, "nespretne protokolarne greške" u rasporedu sedenja na ceremoniji obeležavanja završetka Velikog rata u Parizu.\n"EVROPA SE ZAMALO SAMOUNIŠTILA U PAKLU" Odata počast borcima, pred žrtvama se poklonili i SVETSKI LIDERI, a na ulicama MUK (FOTO)\nU Parizu se, kod Trijumfalne kapije, održala centralna ceremonija završetka Prvog svgetskog rata kojoj prisustvuju šefovi država i vlada sa svih pet kontinenata sveta, među kojima je i predsednik Srbije Aleksandar Vučić. U ostalim delovima sveta takođe se obeležava završetak Velikog rata, a na ulicama gradova vladala je tišina usled ceremonija.


Konkurs za izbor članova Lokalnog antikorupcijskog foruma Raška\nDostavljanje završnog računa Skupštini, što se konačno dogodilo posle više od četiri godine, samo je jedna od stvari koje Ministrarstvo finansija i Vlada treba da učini da bi postupanje sa budžetom bilo transparentnije i odgovornije. Prema međunarodnom istraživanju Indeks otvorenosti budžeta, koje se objavljuje svake druge godine, Srbija beleži loše rezultate (poslednji put je imala samo 43 od 100 mogućih poena). Iako su zakoni solidni, njihova kršenja su makar do nedavno bila drastična. Podnošenje budžeta i završnog računa Skupštini i javnosti predstavlja početak, a ne kraj priče o toj temi. Na primer, bilo bi logično da Skupština koja je odobrila budžet pokaže...\nPočetak Srpski Objave Press-clipping Mediji o korupciji


Odluka Vrhovnog suda FBiH: Bihaćkom tužiocu sudit će se u Sarajevu\n/ Izaberi grad / Odluka Vrhovnog suda FBiH: Bihaćkom tužiocu sudit će se u Sarajevu\nfaktor.ba13.05.2017. u 12:40\nrhovni sud FBiH donio je odluku kojom je sarajevski Općinski sud proglasio nadležnim za postupak protiv tužioca Kantonalnog tužilaštva u Bihaću Idriza Begića, koji se tereti za krivično djelo primanje nagrade ili drugog oblika koristi za trgovinu utjecajem.\nOva informacija potvrđena nam je i iz sarajevskog Tužilaštva, koje je protiv Begića provodilo istragu, koja je rezultirala njegovim hapšenjem krajem decembra prošle godine u akciji SIPA-e kodnog naziva “Miligram”, te nedavnim podizanjem optužnice.\n– Na ovo rješenje Vrhovnog suda nije dozvoljena žalba – kazala nam je Azra Bavčić, glasnogovornica Tužilaštva KS.\nOptužnicu je sarajevsko Tužilaštvo nedavno bilo uputilo Općinskom sudu u Bihaću na potvrđivanje, ali je u međuvremenu Vrhovni sud odlučio da je sarajevski Sud nadležan, te će se postupak protiv Begića ipak voditi u Sarajevu.\nPrema navodima iz optužnice, Idriz Begić se tereti da je od oktobra do decembra 2016. godine kao tužilac Tužilaštva u Bihaću od optuženog za šumsku krađu, nakon što ga ja uvjerio da mu prijeti kazna zatvora, zahtijevao i primio novac u iznosu od 3.000 eura, kako bi korištenjem svog službenog položaja posredovao kod sudije Općinskog suda u Cazinu da se optuženom izrekne uvjetna osuda.\nIstovremeno, obećao je da će kod tužilaca u Tužilaštvu u kojem radi izdejstvovati da na takvu presudu ne bude uložena žalba.\nNa taj način Idriz Begić je pribavio sebi protupravnu imovinsku korist u iznosu od 3.000 eura.\nTokom istrage protiv njega, provedene su posebne istražne radnje, a Begić je uhapšen dok je primao 2.000 obilježenih eura. Kako se navodi u prijedlogu, ranije je već uzeo 1.000.\nU jednom od presretnutih razgovora Begića i posrednika između njega i šumokradice moglo čuti kako ga posrednik pita hoće li sve pare donijeti odjednom ili kako su se ranije dogovarali, na rate.


NEBOJŠA STEFANOVIĆ: Teško do rešenja kosovskog pitanja\nkolovoz 31, 2018 admin 0 Comments\nBEOGRAD – Ministar unutrašnjih poslova Nebojša Stefanović kaže da će biti teško da se dođe do rešenja kosovskog pitanja zahvaljujući i neodgovornim ljudima koji pokušavaju svaku situaciju da zloupotrebe i iskoriste u svoju korist.\n“Nisu oni odgovorni, možda je to preteška reč, jer ne mogu ni dramatično da utiču. Oni samo pokušavaju svaku situaciju da zloupotrebe i iskoriste, iako vide i sami da će do nekog rešenja biti jako teško da se dođe”, rekao je Stefanović za Pink.\nOn je dodao da je prethodna vlast – Boris Tadić, Vuk Jeremić, Dragan Đilas – dala sve što se moglo dati na KiM. Tu je sada, podsetio je, jaka NATO baza, ne postoji mogućnost delovanja na KiM, uspostavljene granice na Jarinju i Brnjaku.\n“Ti ljudi su nakon što je jednostrano proglašena nezavisnost KiM uspostavili granicu na Jarinju i Brnjaku, hapsili Srbe koji su palili barikade. Dozvolili su da se razgovori iz UN, gde smo imali podršku, prenesu u EU iako su svesni da su najveći broj zemalja EU priznao nezavisnost Kosova i Metohije”, rekao je on.\nDodaje da nije siguran da li će do rešernja kosovskog pitanja doći, jer protivnika bilo kakviom rešenju ima na sve strane.\n“Ono što jeste problem postoje određeni pojedinci koji su uvek protiv interesa naše zemlja. Ako Srbija ima određeni interes oni će nepogrešivo biti sa druge strane. Ako oni kažu nikako ne treba uraditi ovo, vi znate da je interes Srbije na drugoj strani”, zaključio je on.\n← RHMZ IZDAO UPOZORENJE! Srbiju očekuju obilne padavine, a evo kada će tačno početi\nPUZAJUĆI DRŽAVNI UDAR U REPUBLICI SRPSKOJ! Ne žele izbore, ruše vlast na ulici! →\nŠta će biti – Ivanov ne da potpis, Zaev najavio referendum\nlipanj 17, 2018 admin 0\nJOŠ ĆEMO OPREMATI VOJSKU? Vučić otkrio šta mu je Putin rekao tokom parade\nsvibanj 9, 2018 admin 0\nPriština počinje da ostvaruje plan za slučaj da Beograd kaže: Ne!


"Lastom" po islamskoj državi - Volim Podgoricu\nPočetna/NOVOSTI/Svijet/“Lastom” po islamskoj državi\n“Lastom” po islamskoj državi\nAdmin Send an email 14. Februara 2015.\nVatreno krštenje srpski školski avion “lasta-95” imao je u pustinjskim predjelima Iraka, gde ga je iračka vojska koristila u borbama sa pripadnicima Islamske države.\nSve se to događalo posljednjih mjeseci prošle godine, kada su Iračani, iako su na raspolaganju imali i mnogo naprednije avione, poput američkog školskog aviona T-6A “teksan II”, bili prinuđeni da u borbenim dejstvima koriste “lastu”, iako joj to nije primarna namjena.\n“Verzija “teksana” kojima raspolaže iračka vojska nije naoružana i nema mogućnost da bude naoružana. Za razliku od njih, “lasta” može da ponese do 220 kilograma ubojnih sredstava, kontejnere sa mitraljezima 7,62 i 12,7 milimetara ili bombe težine do 100 kilograma. Što je još bitnije, nosači ubojnih sredstava na “lasti” su “univerzalni”, tačnije na njih se mogu kačiti bombe proizvedene i u Rusiji, SAD, Francuskoj”, objašnjava vojni analitičar Aleksandar Radić za Blic.\nOn, takođe, dodaje da su i irački helikopteri „mi-17“, koji dejstvuju protiv boraca ISa, naoružani po osnovu ugovora koji su Iračani imali sa Jugoimport SDPR-om. A njihov borbeni komplet obuhvata i modernizovane navodeće rakete “maljutka”, top M-55 kalibra 20 milimetara, top na vratima, kao i lansere nevođenih raketa.\nPrva od 20 naručenih “lasta” Iraku je isporučena juna 2010., a posljednja jula 2011. U međuvremenu, iračko vazduhoplovstvo ojačano je i sa nekoliko ruskih jurišnih aviona „su-25“, kao i ruskim helikopterima „mi-28“.\nLukač osumnjičena za kupovinu glasova\nBijela: Sajam masline i vina\nU svijetu od korone umrlo više od DVA miliona ljudi


„Prvi nalazi govore da je bilo nenamenskog trošenja a ima indicija da su vršena prekršajna i krivična dela. Nalazi inspekcije biće upućeni nadležnim državnim organima“, rekao je Vesić sinoć u Mladenovcu, a prenosi Beoinfo.\n„Privremeni organ Mladenovca sarađuje odlično sa gradom i mi smo, u dogovoru sa njima, preko Direkcije za građevinskom zemljište i izgradnju grada Beograda opredelili skoro 260 miliona dinara za dva infrastrukturna projekta u ovoj opštini. Prvi je izgradnja postrojenja za preradu otpadnih voda u selu Međulužje. Ove godine projektujemo postrojenje, sledeće godine raspisujemo tender za izvođača i počinjemo sa radovima a tokom 2017. godine gradimo postrojenje i puštamo ga u rad“, naveo je on.\n„U puteve i ulice u Mladenovcu smo ove godine uložili nešto manje od 50 miliona dinara. To znači da grad Beograd ulaže u Mladenovac skoro 300 miliona dinara a recimo ove godine sa teritorije opštine Mladenovac od naknada i doprinosa za građevinsko zemljište naplatili smo 14,6 miliona dinara“, kazao je gradski menadžer.


Vučević otvorio izložbu povodom 100 godina od ulaska vojske\nTanjug 9. novembra 2018. 16:17\nNOVI SAD – Gradonačelnik Novog Sada, Miloš Vučević otvorio je danas u Muzeju grada Novog Sada izložbu „Dan za istoriju – 9.novembar 1918.“ koja je upriličena povodom obeležavanja 100 godina od ulaska Srpske vojske u Novi Sad.\n„Naši preci su bili mudri, donosili su dobre odluke i stvarali novu državu. Oni su se izborili za slobodu, a mi se sada borimo laptopovima i novim tehnologijama za bolji život, napredniji i veći Novi Sad, ne zaboravljajući slavnu prošlost“, rekao je Vučević na otvaranju izložbe.\nAutorka izložbe o oslobađanju Novog Sada u Prvom svetskom ratu, dr Agneš Ozer, istakla je da Muzej grada Novog Sada poseduje izuzetnu istorijsku građu o ovom događaju.\nPostavku čini serija profesionalnih i amaterskih fotografija, kao i originalnih predmeta koji su nastali tih sudbonosnih novembarskih dana kada je Novi Sad, kazala je dr Ozer, zakoračio u 20. vek, navodi se u saopštenju.


Sastanak ministra Kazazovića sa učenicama Prve bošnjačke gimnazije: Jedan predmet jedan udžbenik | Vlada Kantona Sarajevo\nOvom prilikom, učenice su ukazale na problem udžbeničke politike koja ne prati nastavni plan i program, jer za učenje jednog predmeta treba koristiti više različitih knjiga. Nakon sprovedene ankete među učenicima njih više od 90 posto je reklo kako upravo iz ovih razloga ne može savladati traženo gradivo, a oko 60 posto učenika ovim zahtjevima ne može odgovoriti zbog nedostatka finansijskih sredstava.\nMinistar Kazazović je na ovom sastanku ukazao na niz sistematskih mjera koje poduzima resorno ministarstvo, kao što su odobravanje jednog udžbenika za jedan predmet, formiranje timova superrecenzenata koji razmatraju radove pod šiframa kako bi se osiguralo odobravanje najkvalitetnijih udžbenika. Također, u izboru udžbenika neophodno je dati prednost onim koji se štampaju na teritoriji Bosne i Hercegovine, izuzev udžbenika za strane jezike.\nMinistarstvo za obrazovanje, nauku i mlade će poduzimati i mjere za jačanje uloge nastavničkih fakulteta koje se odnose na edukaciju osoblja uz unapređenje metoda rada nastavnika.\nU narednom periodu resorno ministarstvo će u fokus svog interesovanja staviti donošenje novih nastavnih planova i programa za osnovno i srednje obrazovanje.\nUčenice Esma, Naida i Sanita, su se prije sastanka sa ministrom Kazazovićem sastale i sa predstavnicima Pedagoškog prosvjetnog zavoda i Federalnog ministarstva obrazovanja.